Ekonomija Arhiva - Stranica 589 od 641 - Biznis i Finansije\nProdaja kompanije H&M je u prvih 9 meseci u Srbiji (do 31. avgusta) ako se računa u lokalnoj valuti porasla za 8%, dok je u septembru pala za 2%.\nIzvršni direktor H&M-a rekao je da se profit kompanije ukupno povećao za milijardu švedskih kruna (115 miliona evra) i da najviše kupaca imaju u Kini, ali da će podjednaku pažnju posvetiti širenju mreže na ostalim tržištima.\nDa podsetimo, sledeća prodavnica švedskog brenda biće otvorena u Obrenovcu 19. decembra 2013. godine.\nKo sve danas ima budžetske probleme\nItalijanska krhka vladajuća koalicija danas ima samo jedan zadatak – da smisli kako da izbegne planirano povećanje poreza na promet dok istovremeno mora da zauzda budžetski deficit koji prevazilazi granice u EU dozvoljenog limita.\nSAD međutim imaju još veći problem, njih muči pitanje da li će imati budžet uopšte. Senat bi danas mogao da usvoji odluke o javnoj potrošnji koje bi sprečile prestanak rada američkih državnih organa ali pitanje je da li će se to desiti. Naime, i dalje se produbljuje spor između demokrata i republikanaca o reformi zdravstvenog sistema, koji koči donošenje budžeta.\nNaime, u direktnoj poruci predsedniku Obami republikanci su tražili jednogodišnje odlaganje primene sistema za brigu o starijima Medicare, za koji smatraju da mnogo košta državu. Dok se to ne desi oni će kočiti donošenje budžeta a samim tim i produbljivati javni dug. Sjedinjenim državama trenutno preti opasnost od fiskalne litice, koja bi mogla da prouzrokuje još jednu svetsku krizu. Sve to bi moglo da se spreči njihovim dogovorom, koji se željno iščekuje ali teško da će do njega doći danas.\nRekordna inflacija u Japanu\nJapanska inflacija je dostigla svoj petogodišnji rekord jer su potrošačke cene uključujući i cene nafte, u avgustu rasle za 0,8% u odnosu na isti period prošle godine.\nInflacija je porasla najviše zbog skoka cene nafte i slabljenja jena, i poprilično smanjila potrošnju.\nCene dugotrajnih proizvoda poput kompjutera i elektronske opreme porasle su za 0,1%, što je njihov prvi rast još od 1992. godine.\nSada se nagađa da li će i zarade pratiti ovaj trend rasta ili ostati na istom nivou.\nJP Morgan Čejs nudi 11 milijardi dolara za vansudsko poravnanje?\nZbog brojnih malverzacija, među kojima su i prodaja hipotekarnih obveznica pre izbijanja finansijske krize i manipulisanje cenom električne energije, Njujorško tuilaštvo vodi nekoliko istraga protiv JP Morgan Čejsa. Ova banka juče je američkim vlastima ponudila 4 milijarde dolara za vansudsko poravnanje međutim za 24 sata ova opnuda je porasla na 11 milijardi, i to 7 milijardi u kešu i ostatak za svoje klijente, tvrde anonimni izvori.\nOva cifra međutim još može da se menja, pretpostavlja se – naviše. Trenutno je JP Morgan u pregovorima sa američkim Ministarstvom pravde, Komisijom za hartije od vrednosti, Kancelarijom za stanovanje i urbani razvoj i Njujorškim tužilaštvom. Banka pokušava da omekša suprotnu stranu, koja na nju vrši pritisak mesecima, pregledajući njeno dosadašnje poslovanje.\nZa sada se zna da je jedna od najgubitaškijih američkih banaka pored afere Londonski kit imala nekoliko krupnih ekstremno rizičnih poslovnih plasmana, koji su je skupo koštali. Dosta će je koštati i poravnanje, ako ga bude, ali uspeće da ga preživi jer Morgan Čejs je prošle godine prijavila neto prihod od 21 milijarde dolara a očekuje se da njen profit ove godine bude i veći.


U Bogatiću i Glušcima, započet serijal predavanja u okviru projekta: “Sto škola za detinjstvo bez bola”\n27.10.2015 U Bogatiću i Glušcima, započet serijal predavanja u okviru projekta: “Sto škola za detinjstvo bez bola”\n“Sto škola za detinjstvo bez bola”\nNajmlađi korisnici savremenih tehnologija, interneta i društvenih mreža, izloženi su najvećim opsanostima koje vrebaju od pedofila i trgovaca belim robljem.\nU okviru projekta “Sto škola za detinjstvo bez bola”, Arsić je moderator i predavač na tribinama koje se organizuju u osnovnim školama širom Srbije, a svoje bogato iskustvo, stečeno kroz razgovore sa žrtvama ove vrste kriminala, podelio je i sa učenicima osnovnih škola “Cvetin Brkić” u Glušcima i “Mika Mitrović” u Bogatiću.\nCilj projekta je zaštita i bezbednost dece na Internetu, odnosno upoznavanje korisnika sa opasnostima koje ih vrebaju na društvenim mrežama. Biblioteka “Janko Veselinović” u Bogatiću, prepoznala je značaj edukacije najmlađih i nastavila saradnju sa Arsićem, koja je započeta promocijama njegovih knjiga u Bogatiću.\nProjekat koji realizuje Centar za edukaciju i prevenciju socijalne patologije "Dorotej" iz Beograda, započet je u maju 2015. godine, traje godinu dana, a sprovodi se u sto škola, na teritoriji Mačvanskog, Kolubarskog, Zlatiborskog i Pomoravskog okruga. Finansira se sredstvima Ministarstva trgovine, turizma i komunikacija, uz podršku Ministarstva unutrašnjih poslova i Ministarstva prosvete.\nVi ste posetilac br: 15 502 430


Sednica odbornika sa severa Kosova – Nadlanu.com\nSednica odbornika sa severa Kosova\nObjavljeno 8. maja 2013. / 13:36:52\nNa sednici, koja je počela nešto posle 12 časova, načelnik kosovsko-mitrovičkog Okruga Radenko Nedeljković informisao je 92 odbornika sa severa Kosova o jučerašnjim razgovorima pet načelnika kosovsko-metohijskih okruga sa Dačićem i Vučićem.\nNedeljković je rekao da je u Beogradu izneo stav da je briselski sporazum neprihvatljiv za Srbe na Kosovu i Metohiji, jer kako tvrdi, podrazumeva gašenje institucija Republike Srbije u pokrajini. Napomenuo je da državni vrh u Beogradu ne misli tako i da oni tvrde da sporazum garantuje prosperitet građana u budućnosti.\nNedeljković je ponovio mišljenje da je za Srbe na Kosovu sporazum štetan i da smatra da ne garantuje ni minimum preduslova za opstanak srpskog naroda u pokrajini i da nije utemeljen u Ustavu Srbije, zbog čega o svim sporazumima treba da se izjasni Ustavni sud Srbije.\nOn je pozvao odbornike četiri opštine sa severa Kosova da u nedelju prilikom posete Vučića Kosovu zadrže dostojanstvo i rekao da je to prilika da odbornici zatraže objašnjenje za sporna pitanja.\n''Smatram da tom prilikom treba da budemo civilizovani i održimo dostojanstvo skupština opština i ne smemo da urušimo ugled naših opština'', dodao je on.\nNedeljković je rekao da kosovski Srbi nemaju rezervnu državu i vladu ali da država Srbija treba da zna da nema rezervne Srbe na Kosovu i Metohiji. ''Mi smo za komproimisna rešenja, ali ne možemo prihvatiti da dogovor bude na štetu naroda i u pravcu gašenja institucija Srbije na Kosovu i Metohiji koje su garant opstanka Srba ovde'', smatra on.\nNa zajedničkoj sednici prisutni su i gosti – predstavnici srpskih opština iz drugih delova Kosova i Metohije i predstavnici Vladine Kancelarije za Kosovo i Metohiju.\nNajavljeno je da će u petak u Beogradu sa početkom u 12:45 biti održan miting Srba sa Kosova i Metohije koji su protiv briselskog sporazuma.\nbriselski sporazumkosovoSrbi na kosovuvlada republike srbije


Saudijci su posle uspeha prvo otpustili Holanđanina Berta van Marvajka jer je tražio bolje finansijske uslove, a potom i Argentinca Edgarda Bauzu jer je izgubio od Portugalije (3:0) i Bugarske (1:0) u prijateljskim utakmicama.\nInteresantno da je umesto Bauze imenovan njegov zemljak koji se sa reprezentacijom Čilea u južnoameričkim kvalifikacijama nije plasirao na Svetsko prvenstvo u Rusiji, ali je godinu dana ranije osvojio trofej na Kopa Amerika.\nPici, bivši fudbaler Rosarija, Valensije, Barselone i Porta, ali i reprezentativac Španije iako rođen u Argentini, radio je kao trener u argentinskim i čilanskim klubovima Kolonu, San Martinu, Santijagu, Univezidadu, Rosariju i San Lorencu, kao i u meksičkom Leonu i Valensiji.\nOn je postao 30. strateg čije je prisustvo na mundijalskom žrebu, u petak u Moskvi, na kome će biti i vršilac dužnosti selektora Srbije, Mladen Krstajić. Jedino Urguvaj i Australija neće imati svoje selektore na izvlačenju grupa - urugvajski strateg Oskar Tabarez rešio je da ne prisustvuje žrebu, a Australijanci tek treba da izaberu novog selektora, nakon što je Ange Postegolu dao otkaz posle uspešno prebrođenog baraža.


Vujčić: Rast u 2021. sporiji u odnosu na ranije procene\nTanjug 11. decembra 2020. 15:36\nZAGREB – Guverner Hrvatske narodne banke Boris Vujčih izjavio je danas da će oporavak hrvatske privrede sigurno krenuti iduće godine, ali da centralna banka u ovom trenutku očekuje da će rast biti malo sporiji u odnosu na ranija predviđanja.\nKako je objasnio, osnovni rizik koji utiče na projekcije je kretanje epidemiološke situacije, koja se pogoršala, zbog čega su uvedene dodatne mere ograničenja za privredu, što, naravno, usporava i rast.\nTo će se, rekao je Vujčić novinarima, odraziti na četvrti kvartal ove godine, a s obzirom na trenutnu situaciju može se očekivati da će uticaj biti prisutan najmanje i u januaru iduće godine, prenosi portal Seebiz.\n„To znači da bi i prvi kvartal iduće godine mogao biti nešto slabiji od ranijih predviđanja“, dodao je on.\nPrema njegovim rečima, HNB će sa zvaničnim prognozama izaći za desetak dana, a u kojima će predviđanja i za 2020. i za 2021. biti nešto niža nego u prethodnoj projekciji.\n„Što bude duže trajala ovakva epidemiološka situacija i ove mere to će biti veći negativan uticaj na moguću stopu rasta u 2021. godini. S druge strane, ako vakcinacija krene kada je planirano, ako se epidemiološka situacija poboljša i ne budu potrebne duže epidemiološke mere, onda se može očekivati i brži privredni oporavak. A naravno, važi i obratno“, reako je Vujčić.\nNapomenuo je da se prognoze i dalje kreću na otprilike oko pet posto rasta u 2021. godini, dok se za 2022. očekuje da će BDP biti viši nego u 2019. godini.\n„U Idućoj godini ćemo videti oporavak, ali ne na nivou BDP.-a iz 2019. godine“, zaključio je Vujčić.\nHNB je sredinom oktobra objavila da u 2020. očekuje realni pad BDP-a od osam posto, a u idućoj godini rast od 5,2 posto. Ranije projekcije su pak predviđale ovogodišnji pad BDP-a od 9,7 posto i rast od 6,2 posto u 2021, podsecja Seebiz.


VULIN U POSETI ŠAPCU: Broj policajaca pozornika će biti povećan u narednom periodu | Novosti.RS\nMinistar Vulin izjavio je, nakon razgovora sa gradonačelnikom Pajićem, da je - Šabac jedan od gradova u kojem već postoje policajci pozornici i da će njihov broj u narednom periodu biti povećan.\n- Šabac je jedan od gradova u kome je projekat vraćanja policajca u zajednici već zaživeo i mi ćemo povećati broj pozornika koji će brinuti o svakom kvartu, svakom detetu i svakome od nas - istakao je ministar Vulin.\nUkazavši da je Šabac grad koji se ubrzano razvija i koji je uvek bio geografski važno mesto u Srbiji, ministar je istakao da će grad dobiti nove puteve i most i dodao da je Šabac grad koji zalužuje nove investicije i ulaganja.\nMinistar je istakao da je bitan segment ekonomskog napretka bezbednost i da je Policijska uprava u Šapcu maksimalno angažovana i posvećena da zaštiti svakog građanina.\nVulin se zahvalio gradonačelniku i rukovodstvu grada na razumevanju za potrebe Policijske uprave i svih pripadnika Ministarstva unutrašnjih poslova, ali i na novim idejama koje su važne za bezbednost saobraćaja i bezbednost građana.\n- Saradnja sa lokalnom samoupravom je veoma važna i zadovoljan sam što se ovde dobro razvija, što će se nastaviti kako bi svi građani Šapca bili sigurniji i bezbedniji - rekao je ministar Vulin.\nGradonačelnik Šapca Aleksandar Pajić ukazao je da je na sastanku sa ministrom Vulinom razgovarano o temama koje su važne za funkcionisanje grada, s posebnim akcentom na bezbednost građana.\n-Siguran sam da će naša saradnja u narednom periodu biti još uspešnija i intenzivnija. Razgovarali smo i o temama koje do sada nisu bile dovoljno zastupljene, a koje su značajne za veću bezbednost građana - rekao je Pajić.\nAleksandar Vulin Šabac Aleksandar Pajić poseta bezbednost građana policajci pozornici\nGRADONAČELNIK Šapca dr Aleksandar Pajić istakao je, povodom posete gradilištu novog mosta na Savi, kod Šapca, predsednika Srbije Aleksandra Vučića da je to „ veliki dan za Šabac i Šapčane, jer je predsednik države došao da obiđe i ubrza radove na novom mostu preko Save koji je decenijski san svih Šapčana.\n27. 03. 2021. u 13:54\nMINISTARKA državne uprave i lokalne samouprave Marija Obradović imala je bogatu i sadržajnu posetu Šapcu, čiji je domaćin bio ovdašnji gradonačelnik dr Aleksandar Pajić.


Italijanski mediji: "Rašon se osvetio, neočekivana pomoć favoritu Partizanu"! - Sportske.net\nItalijanski mediji: "Rašon se osvetio, neočekivana pomoć favoritu Partizanu"!\nOvoliki broj navijača nisu očekivali, u Veneciji smatraju da su dobro parirali jednom od favorita Evrokupa.\nItalijani nisu u formi, vidi se to na početku sezone, priznaju da je Partizan u ovom trenutku bolja ekipa, mada njihov trener kaže da su igrali bolje nego u prethodnim mečevima, odnosno porazu u Bolonji od Fortituda.\nMediji hvale hrabru igru Partizana koji je vodio i na kraju se uplašio zaslužene pobede. Iskomplikovali su, ali i slavili sa sjajnim navijačima.\nDomaće je iznenadila velika podrška koju je Partizan imao u Mestreu. Oni su došli sa svih strana, bili mnogo bučniji od domaćina, pa se ne može reći da je italijanski šampion baš imao prednost domaćeg terena.\nPosebno se ističe sjajna partija Rašona Tomasa, 11 poena i 13 skokova, kažu da je imao poseban motiv, sa Sasarijem je baš protiv Rejera izgubio titulu.\n"Italijanski basket" u izveštaju sa utakmice kaže da je Partizan jedan od favorita Evrokupa, da se Venecija dobro borila, ali da je rival jači, iako je bilo neizvesno u finišu.\nArgentinac Arijel Filoj kaže da je njegov tim igrao solidno, da je imao previše problema u prvom poluvremenu.\n"Partizan? Baš dobar tim, ali mi smo imali šansu, potrebno nam je vreme, za 15 dana od kada sam došao igrali smo pet mečeva,, potrebno je da više treniramo i igramo zajedno", kaže ovaj košarkaš koji je rođen u Argentini, ali igra za italijansku reprezentaciju.\nBilo kako bilo, sjajna pobeda Partizana, svaka čast i navijačima, sledi prva zvanična utakmica kod kuće, za šest dana u "Arenu" stiže turski Tofaš Bursa.


Upoznajte „tajno oružje“ benda Vulfpeck\nJedan od najuspešnijih gitarista današnjice i član benda „Vulfpeck“, Cory Wong, nastupiće u Beogradu 7. novembra u kultnom klubu Bitefartcafe, na poznatom, i sada već regionalnom muzičkom serijalu, Musicology Barcaffè Sessions, sa svojim bendom. Cory Wong rođen je u Njujorku, ali je odrastao u Minesoti, gde je i započeo svoju karijeru svirajući po džez klubovima i baveći se producentskim poslom, pre nego što se 2015. godine priključio najvećoj fank senzaciji, grupi „Vulfpeck“ sa kojom je počeo redovno da ide na turneje širom sveta.\n„Probudio sam se jednog dana i shvatio da je muzika ono što sam stvoren da radim. Tako da sam odlučio punom brzinom da uletim u muziku i nisam se nikada okrenuo.“U svom odraslom životu, kako kaže, to je jedini posao koji je imao što ga čini izrazito srećnim.\nCory Wong će nastupiti u okviru serijala Musicology Barcaffè Sessions po prvi put u Beogradu. Na pomenutom muzičkom serijalu, publika je ove sezone imala priliku da čuje franucusko-marokansku kantautorku Hindi Zahru, koja je održala dva rasprodata koncerta u klubu Bitefartcafe. Na serjalu će se predstaviti i pioniri londonske „acid-jazz“ scene, The Brand New Heavies sa novim albumom 29. i 30. oktobra, kao i Prinsov originalni bend koji organizuje turneju u čast ove legende, koji će održati koncerte u klubu Bitefartcafe 16. i 17. decembar.\nUlaznice za koncert mogu se kupiti online ili na prodajnim mestima servisa: http://www.tickets.rs/ & http://www.ddtickets.rs/ .\nMusicology Barcaffè Sessionspredstavlja novi koncept koncertno – festivalskog iskustva, na kome posetioci koncerta imaju priliku da uživaju u intimnim klupskim nastupima velikih svetskih jazz, blues, funk, r’n’b zvezda, koje obično nastupaju u većim prostorima. Na ovaj način se zadržava taj intimni trenutak, kontakt između izvođača i publike, koji se izgubio u velikim halama i festivalima, dok se ljubiteljima kvalitetnog zvuka nudi nešto što u regionu do sada nisu mogli da iskuse. Izuzetno uspešna prva godina koncertnog serijala 2016 - 2017, koju su obeležile rasprodati i virtuozni koncerti, posebna, intimna atmosfera, kao i druženje publike i muzičkih zvezda nakon koncerata, napravila je veliki odjek kako u Srbiji, tako i u čitavom regionu. Ovakve reakcije doprinele su tome da se Musicology Barcaffè Sessions u drugoj sezoni proširi na Sloveniju, a od prošle godine i na Zagreb.


OBILJEŽEN DAN BORAČKE ORGANIZACIJE I DAN BORACA RS – Opština Gradiška\nOBILJEŽEN DAN BORAČKE ORGANIZACIJE I DAN BORACA RS\nSluženjem parastosa i polaganjem vijenaca na Centralno spomen-obilježje poginulim borcima danas je obilježen Dan boraca odbrambeno-otadžbinskog rata i Dana Boračke organizacije Republike Srpske.\nPredsjednik Boračke organizacije opštine Gradiška Zoran Lazić istakao je da korijeni obilježavanja Dana boraca Odbrambeno-otadžbinskog rata i Dana BORS-a sežu od Prvog srpskog ustanka kada je 1804. godine, u borbi protiv turske okupacije, obnavljana srpska državnost.\n„Srpski narod je i u posljednjem ratu, kao nasljednik slobodarske tradicije, u temelje Republike Srpske ugradio živote svoja 23.184 borca. Među njima je i 610 poginulih boraca sa područja Gradiške čija će imena ove godine biti ispisana na kamenim pločama kod Centralnog spomen-obilježja”, naveo je Lazić.\nOn je rekao da je povodom obilježavanja ovog značajnog datuma, opštinska Boračka organizacije dodijelila jednokratne novčane pomoći za 45 boraca, ratnih vojnih invalida i članova porodica poginulih boraca koje su predložile njihove mjesne boračke organizacije.\nNačelnik opštine Gradiška Zoran Adžić rekao je da na ovaj istorijski dan svi moraju biti posvećeni tradiciji srpskog naroda i da izraze poštovanja prema onima koji su dali svoje živote za slobodu.\n„Opština Gradiška pokazuje bolji odnos prema boračkoj populaciji nego ranijih godina. U odnosu na 2016. godinu, u prošloj i ovoj godini obezbijeđeno je 14 odsto više sredstava za potrebe boračke populacije. Moramo da razvijamo Republiku Srpsku, da otvaramo nova radna mjesta i damo prioritet pri zapošljavanju djeci poginulih boraca”, istakao je Adžić. On je naveo da je za potrebe boračke populacije u opštinskom budžetu ove godine predviđeno 438.000 KM.\nVijence na spomenik poginulim borcima iz Gradiške položili su predstavnici Boračke organizacije opštine Gradiška, delegacija Opštine Gradiška te predstavnici Gradiške brigade, 19. Srbobranske brigade, SUBNOR-a, Policijske uprave Gradiška, Udruženja vojnih penzionera i druge organizacije. Obilježavanje Dana boraca Odbrambeno-otadžbinskog rata i Dana Boračke organizacije Republike Srpske, koje je organizovala opštinska Boračka organizacija, nastavljeno je prigodnim programom u Kulturnom centru Gradiška.


Draginja Đurić, predsednik Izvršnog odbora Banca Intesa, odlikovana je visokim priznanjem Srpske pravoslavne crkve, Ordenom Svete Carice Milice - Prepodobne Evgenije, za nesebično pomaganje manastiru Studenica i delatnu ljubav prema Crkvi. Pomenuto odlikovanje Draginji Đurić je dodelio Sveti arhijerejski sinod Srpske pravoslavne crkve na predlog Njegovog Preosveštenstva, Episkopa šumadijskog, Gospodina Jovana, administratora Eparhije žičke, a uz saglasnost Njegove Svetosti Patrijarha srpskog, Gospodina Irineja.\n„Drago mi je što je moj dosadašnji rad i doprinos zajednci priznat i nagrađen ordenom carice Milice, izuzetno hrabre i jake žene koja je ostavila veliki trag u srpskoj istoriji. Posebno mi čini zadovoljstvo što je dodela upriličena u manastiru Studenica, koji nas svojom lepotom i značajem podseća na dinastiju Nemanjića, začetnike duhovnog i kulturnog razvoja naše zemlje. Na svima nama je da damo doprinos u očuvanju ovog znamenitog mesta kako bi ga sačuvali za naredne generacije i preneli im vrednosti koje se ovde vekovima neguju“, izjavila je gospođa Đurić.\nDraginja Đurić već 13 godina predvodi Banca Intesa, vodeću finansijsku instituciju na domaćem bankarskom tržištu, koja je opredeljena da svoje poslovne uspehe ostvaruje na društveno odgovoran način. Bilo da je reč o filantropskom delovanju, sopstvenim projektima društvene odgovornosti u oblasti zaštite i očuvanja kulturno-istorijskog nasleđa Srbije ili, pak, korporativnom volonterstvu, Banca Intesa već dugi niz godina aktivno ulaže u dobrobit najšire društvene zajednice.\nKao predsednik Izvršnog odbora Banca Intesa Draginja Đurić je već u dva navrata nagrađena priznanjem „Planeta Biznis“, koju dodeljuje Magazin Biznis za uspešno upravljanje bankom koja je tokom 2011. i 2013. godine uložila najviše sredstava u programe korporativne društvene odgovornost.


ZAJEDNIČKO SAOPŠTENJE REDSEDAVAJUĆE KOMITETA KONVENCIJE 108 I KOMESARA ZA ZAŠTITU PODATAKA SAVETA EVROPE\nZajedničko saopštenje u celosti je ovde.\n- Obrada podataka u vezi sa zdravljem stanovništva -\nPreporuka CM/Rec(2019)2 o zdravstvenim podacima sadrži određene smernice o ostvarivanju prava na privatnost i zaštitu podataka o ličnosti. Ova preporuka uređuje razmenu podataka o ličnosti između samih zdravstvenih radnika, kao i između zdravstvenog i drugih sektora. Preporuka ukazuje da je potrebno izbegavati objavljivanje osetljivih podataka o ličnosti (npr. zdravstvenih podataka) i sugeriše se da se ova radnja obrade vrši samo ako su obezbeđene posebne, dodatne tehničke i organizacione mere zaštite.\n- Obrada podataka velikih razmera -\nImajući u vidu da se formiraju masovne baza podataka o ličnosti, koristeći tehnologije poput Big Data i veštačke inteligencije, kao i da, imajući u vidu da je prilikom obrade podataka potrebno poštovati ljudsko dostojanstvo, Komitet Konvencije 108 izradio je Smernice za obradu podataka u kontekstu Big Data i veštačke inteligencije. Ove smernice služe kako državnim organima, tako i programerima koji razvijaju ovakve softvere, kako bi se osigurali od slučajnih i neželjenih negativnih posledica (poput diskriminacije pojedinaca i grupa). Među najvažnije izazove u masovnoj obradi podataka o ličnosti u cilju sprečavanja širenja pandemije, spadaju rizici od mogućnosti ponovne identifikacije lica na osnovu prethodno anonimizovanih podataka,.\n- Obrada podataka od strane poslodavaca -\nZa vreme trajanja pandemije, poslodavci će verovatno biti u situaciji da obrađuju neke podatke o ličnosti ili osetljive podatke, koje obično ne obrađuju (poput zdravstvenih podataka). Poslodavci bi trebalo da obrađuju samo one podatke o ličnosti koji su neophodni za identifikaciju potencijalno obolelih zaposlenih, uz puno poštovanje principa nužnosti, proporcionalnosti i odgovornosti. Potrebno je što više umanjiti mogućnost pojave rizika koje takva obrada može da predstavlja po ostvarivanje prava i osnovnih sloboda zaposlenih, posebno prava na privatnost (u skladu sa Preporukom CM/Rec(2015)5 o obradi ličnih podataka u kontekstu zapošljavanja). Ako se od poslodavaca traži da državnim organima otkriju određene podatke o zdravstvenom stanju zaposlenih, onda je neophodno da za to postoji validan pravni osnov. Po okončanju vanrednog stanja, poslodavci su u obavezi da se vrate na redovan režim obrade podataka, uključujući trajno brisanje prikupljenih zdravstvenih podataka zaposlenih.\n- Mobilni podaci -\nTelekomunikacione kompanije, internet platforme i internet provajderi su aktivno uključeni u borbu protiv širenja COVID-19 i sve češće se od njih traži da dostave zadržane podatke svojih korisnika, kako bi se utvrdila njihova geolokacija. Obrada navedenih podataka za veći broj lica može da se vrši samo ako bi, na osnovu validnih dokaza, mogla da doprinese prestanku širenja pandemije. Obrada podataka bi trebalo da se vrši tako da spreči ili minimizira rizik ostvarivanja prava na privatnost, odnosno da se vrši ona radnja obrade koja je najmanje agresivna po ostvarivanje prava na privatnost.\n- Obrada podataka u obrazovnim sistemima -\nŠkole, univerziteti i njihovo osoblje ulažu velike napore radi povećanja veština i resursa za učenje na daljinu. Potrebno je obratiti pažnju da se upotrebom aplikacija i softvera za rad na daljinu ne krše prava lica čiji se podaci obrađuju (podrazumevana privatnost) i da se upotreba podataka ograniči u odnosu na svrhu obrade.\nPotrebno je da postoji odgovarajući pravni osnov (uključujući saglasnost roditelja ili zakonskog staratelja kod maloletnih lica), kao i da se omogući roditeljima da imaju maksimalnu transparentnost u pogledu obrade podataka svoje dece. Dodatne smernice o obradi podataka o ličnosti u svrhu obrazovanja sada razmatra Komitet Konvencije 108, i intencija je da iste posluže stručnjacima iz oblasti obrazovanja. Radna verzija je ovde.\n- Povodom svega napred navedenog, Poverenik podseća da brojne stavove iznete u zajedničkom saopštenju već primenjuje u praksi i o istim je više puta informisao javnost preko vlastite internet prezentacije i putem medija.\nTako npr. Poverenik je apelovao na sve organe javne vlasti, ne samo da hitno i bez odlaganja postupaju po zahtevima koji su u vezi sa sprečavanjem širenja korona virusa i zaštitom zdravlja stanovništva, već i da proaktivno deluju, tj. da proaktivno objavljuju što veći broj informacija u vezi sa navedenim pitanjima. Pravovremeno i tačno informisanje javnosti izvesno može doprineti smanjenju uznemirenosti građana i sprečavanju nastanka panike.\nTakođe, Poverenik je nekoliko puta naglasio da je prilikom objavljivanja informacija o obolelim licima i potencijalno zaraženim licima potrebno voditi računa o tome da se time ne povređuje privatnost tih lica i ne otkriva njihov identitet, već da se objavi samo minimum onih podataka koji je neophodan u cilju zaštite javnog zdravlja i smanjenja broja obolelih. Jer, objavljivanje brojnih informacija o obolelim građanima, pored narušenog zdravlja, ugrožava i njihovu privatnost i dostojanstvo.\nPoverenik je istakao i da u situaciji proglašenog vanrednog stanja, pravo na slobodan pristup informacijama od javnog značaja nije suspendovano, ali da ostvarenje ovog prava treba prilagoditi novonastalim okolnostima. Takođe, povodom odluke o uvođenju vanrednog stanja, Poverenik je uputio apel građanima Srbije da se ponašaju u svemu u skladu sa merama Vlade RS. Poverenik je i pozdravio donošenje Uredbe o primeni rokova u upravnim postupcima za vreme vanrednog stanja.\nIsto tako, Poverenik je oštro osudio pojavu lažnih vesti i tim povodom izrazio zabrinutost i upozorio građane, posebno starije, da ne nasedaju na razne "ponude za pomoć" i da ne daju svoje podatke o ličnosti nepoznatim licima i bez ikakvog osnova, kako ne bi došli u situaciju da zbog toga pretrpe štetne posledice.\nPoverenik će se i u budućem radu za vreme trajanja vanrednog stanja u Srbiji, zalagati da se prilikom objavljivanja informacija o obolelim i potencijalno zaraženim licima, vodi računa o tome da se time ne povređuje privatnost i dostojanstvo tih lica i ne otkriva njihov identitet, već da se objavljuje samo minimum onih podataka koji je neophodan u cilju zaštite javnog zdravlja i smanjenja broja obolelih.\nIzvor: Vebsajt Poverenika, 03.04.2020.


Gorivo Poskupelo I U Regionu\nNaslovna Nekategorizovano Gorivo poskupelo i u regionu\nVozači u Srbiji gorivo plaćaju po novim korigovanim cenama, a nakon što je juče u 15 časova Ministarstvo trgovine objavilo novi cenovnik. Pored toga, vozači na benzinskim pumpama mogu da toče gorivo isključivo utakanjem u rezervoare vozila.\nLitar evrodizela u Srbiji od juče košta 187,74 dinara, dok BMB 95 premium košta 176,31 dinar za litar, objavilo je Ministarstvo trgovine.\nMinistarstvo trgovine će svakog petka u 15 časova do 11. aprila, dok je na snazi Uredba o ograničenju cena naftnih derivata koja se odnosi na naftne derivate Evro dizel i Evro premijum BMB 95, objavljivati nove cene goriva na svojoj internet stranici.\nInače, ovu uredbu je Vlada Srbije usvojila pre dva dana, a na snagu je stupila 11. marta i važi narednih messec dana, odnosno do 11. aprila. Uredbom se utvrđuje maksimalna maloprodajna cena i obavezuju benzinske pumpe da kupcima gorivo isporučuju isključivo – utakanjem u rezervoare vozila.\nPrema pomenutoj odluci Vlade, najviša maloprodajna cena za litar Evro dizela, izračunava se tako što se prosečna veleprodajna cena uvećava za maržu koja sme da iznosi maksimalnih šest dinara, dok će ovaj derivat nafte zadržati istu cenu za registrovana poljoprivredna gazdinstva. Na isti način obračunavaće se cena Evro premijuma BMB 95.\nKada je reč o regionu, najveći porast cena uočen je u Bosni i Hercegovini. Tamo je za tri nedelje, cena goriva u dinarskoj protivvrednosti skočila sa 152,36 na 170,46 dinara po litru.\nGorivo je skuplje i u Sloveniji, Litar je koštao 165,65, a sada je 182,31 dinar.\nU Crnoj Gori, litar goriva je 185,36 dinara, a pre nekoliko nedelja prosečna cena bola je 176, 82 dinara.\nU Hrvatskoj su cene pojedinih naftnih derivata bile zamrznute na 30 dana.\nUredba od pre dva dana nije na snazi, te su cene goriva u Hrvatskoj na istorijskom maksimumu. Dizela košta 193 dinara po litru. Dok su cene bile zamrznute, prosečna cena goriva iznosila 179,05 dinara.\nPrethodni tekstABA liga iznela predloge završnice takmičenja\nSledeći tekstU akciji „Plovne reke“ MUP zaplenio veću količinu nafte


Zauvek mlada: Hidra može da živi večno - 24.12.2015, Sputnik Srbija\nZauvek mlada: Hidra može da živi večno\nIstraživanja su dokazala da u savršenim uslovima hidra može da živi bez bilo kakvog znaka starenja ili gubitka plodnosti. 24.12.2015, Sputnik Srbija\n22:00 24.12.2015 (Osveženo: 22:02 24.12.2015)\n© REUTERS / Oleg PopovLaboratorija,istraživanje\nIstraživanja su dokazala da u savršenim uslovima hidra može da živi bez bilo kakvog znaka starenja ili gubitka plodnosti.\nHidra, jednostavna slatkovodna životinja, ima sposobnost da živi zauvek ako se čuva u savršenim uslovima, pokazalo je najnovije istraživanje.\nOrganizmi su sačinjeni uglavnom od matičnih ćelija koje imaju sposobnost da kontinuirano obnavljaju telo.\n„Diferencirane ćelije pipaka i stopala se neprekidno menjaju novim ćelijama“, kaže Danijel Martinez, biolog na Pomona koledžu.\nIako naučnici već duže vreme proučavaju vitalnost hidre, ova najnovija istraživanja su najjači dokaz njihove potencijalne besmrtnosti.\nEste animal podría ser inmortal. Se llama Hidra, un término que en la mitología griega se refiere a un monstruo con capacidad para regenerar dos cabezas por cada una que se le amputa. #animal #hidra #inmortal #hydra #mundo\nA photo posted by Infobae America (@infobaeamerica) on Dec 24, 2015 at 3:44am PST\nIstraživanja su dokazala da u savršenim uslovima hidra može da živi bez bilo kakvog znaka starenja ili gubitka plodnosti. Do sada se verovalo da tako nešto ne može biti karakteristično za višećelijske vrste.\nU najnovijem eksperimentu posmatrano je 2.256 hidri, obnavljajući male oaze za njih, dajući im svežu vodu tri puta nedeljno i za ishranu sveže morske rakove.\n„Verujem da su hidre u idealnim uslovima besmrtne“, kaže Martinez.\n"Šanse su male desi, jer je hidra obično izložena opasnosti od divljih predatora, zagađenja, bolesti".\nIstraživanja o besmrtnosti hidre trajala su četiri godine.\n„Pre studije, vreovalo se da je model starenja neizbežan za sve životinje. Najnoviji rezultati dovode u pitanje ovu tezu“, zaključuje Martinez.


Na osnovu dugogodišnjeg iskustva američke doktorke Hulde Reger-Klark, pripremljen je OKP biljni paket za čišćenje organizma od toksina, parazita, gljivica i bakterija, u svetu poznat kao antiparazitni program. Dr Hulda Klark smatra da su toksini, paraziti, gljivice i bakterije u korenu mnogih teških i hroničnih bolesti. Znaci koji svedoče da bi trebalo da neđete neki način za čišćenje organizma su: hronična malaksalost, nedostatak koncentracije, gasovi i nadimanje, depresija, anemija, nesanica, umor, bolovi u leđima, glavobolja i td.\nNa osnovu dugogodišnjeg iskustva američke doktorke Hulde Reger-Klark, pripremljen je OKP biljni paket za čišćenje organizma od toksina, parazita, gljivica i bakterija, u svetu poznat kao antiparazitni program. Dr Hulda Klark smatra da su toksini, paraziti, gljivice i bakterije u korenu mnogih teških i hroničnih bolesti. OKP paket doprinosi normalizaciji želudačno-crevnog trakta, a ispravan rad organa za varenje presudan je za optimalno stanje organizma. Čišćenje organizma je uvek preporučljiv korak u eliminisanju bilo kog zdravstvenog problema; naime, kada je imunitet jak, vaš organizam je jak, a novija istraživanja pokazuju da creva i crevna flora igraju važnu ulogu u održanju imuniteta. Creva su veoma važna za odbranu organizma. Kada su creva zdrava, kroz sluzokožu u krv dospevaju samo zdrave hranljive materije. Medjutim, kada odbrambeni sistem creva oslabi, u njima se šire opasni mikroorganizmi, proizvode otrove koji dospevaju u krv i tako se narušava imunitet celog organizma, gde broj parazita, gljivica i bakterija naglo raste. Znaci koji svedoče da bi trebalo da neđete neki način za čišćenje organizma su: hronična malaksalost, nedostatak koncentracije, gasovi i nadimanje, depresija, anemija, nesanica, umor, bolovi u leđima, glavobolja i td.\nPreparati za detoksikaciju organizma, Preparati protiv stresa i nesanice, Preparati protiv anemije, Preparati za ublažavanje stomačnih tegoba, zatvora i dijareje, Preparati za kožu, kosu i nokte, Preparati za dijabetičare\nENTEROSGEL oralna suspenzija za detoksikaciju 225ml Preparati za detoksikaciju organizma\nTERRANOVA SINERGIJA ZA METABOLIZAM UGLJENIH HIDRATA 50 kapsula Preparati za dijabetičare\nHrom, cimet i alfa lipoinska kiselina kompleks je formulacija koja pomaže u regulaciji nivoa...


Regioni - datum: 2018-10-02 SENAD TAHIROVIĆ OPTUŽUJE LOKALNU VLAST U ROŽAJAMA Kupili glasove, pa nude otkaze\nROŽAJE – Predsjednik OO Demokrata Rožaje Senad Tahirović istakao je da je sporazumni raskid ugovora, koji su ovih dana nosioci lokalne vlasti ponudili zaposlenima u Opštini Rožaje još jedan dokaz loše socio-ekonomske politike koja je vođena u toj opštini u poslednje četiri godine.\n– To je još jedan u nizu dokaza da su iznevjereni birači na poslednjim lokalnim izborima. Klasičnom zloupotrebom opštinskih resursa, činjenicom da su u mogućnosti da u predizbornim mjesecima zapošljavaju ljude, čelnici Bošnjačke stranke pribjegli su partijskom zapošljavanju na teret opštinskog budžeta, a samo da bi u konačnom izašli kao pobjednici na izborima. Svima je savršeno jasno da broj zaposlenih u lokalnoj administraciji ne odgovara realnom stanju i potrebama opštine i da se cijela priča svodila samo na potrebu da se na taj način obezbijedi još jedan mandat na vlasti u Rožajama. Po staroj oprobanoj recepturi, koju je ustanovio još funkcioner DPS-a Zoran Jelić, po principu jedan zaposleni 4 glasa, ostvarena je još jedna pobjeda i na ovim lokalnim izborima. Da se radilo o sasvim namjenskom, politički motivisanom zaposlenju, govori upravo i ovaj poziv lokalnih vlasti na sporazumni raskid ugovora sa zaposlenim u lokalnoj administraciji, kazao je Tahirović.\nKako je istakao, činjenica da zaposlenima u lokalnoj samoupravi plate kasne mjesecima i da se ne nazire kraj toj agoniji još jedan je dokaz potpuno promašene ekonomske i politike zapošljavanja u opštini.\n– Činjenica je da se u Rožajama jako teško živi, da se ljudi sve češće odlučuju da napuste svoje domove i potraže bolje uslove života u inostranstvu. Loša politika u oblasti zapošljavanja i najavljeni sporazumni raskid ugovora samo će dodatno pogoršati već teško stanje. Lokalnoj administaraciji su potrebne ozbiljne reforme i što se budu duže odlagale, to će imati drastičnije posledice po razvoj cjelokupne opštine – kazao je Tahirović.


Navijači Radničkog upali u klupsku svlačionicu - KRAGUJEVAČKI SPORT\nNavijači Radničkog upali u klupsku svlačionicu\nSportsku javnost danas je uzburkala vest o tome da su navijači Radničkog 1923 upali u klupsku svlačionicu i navodno pretili i vređali igrače kragujevačkog superligaša. Da stvari budu gore, pojavila se informacija da je jedan od igrača Radničkog tom prilikom udaren od strane pripadnika navijačke grupe.\nU saopštenju Sindikata profesionalnih fudbalera „Nevazisnost“, navodi se da je grupa simpatizera kragujevačkog klupa upala u svlačionicu uoči treninga, preteći igračima da će ih pretući i čak izbosti noževima, ako ne prekinu štrajk. Tom prilikom došlo je i do fizičkog obračuna između fudbalera Vuka Sotirovića i jednog od navijača, pri čemu je fudbaler Radničkog ošamaren.\nU sindikatu „Nezavisnost“ idu toliko daleko da čak smatraju da iza ovog događaja stoje klupski čelnici, koji su puštanjem navijača u svlačionicu želeli da zastraše igrače, kako bi oni prekinuli štrajk.\nMeđutim, kako saznajemo iz pouzdanih izvora, čitava stvar je malo predimenzionirana u javnosti. Tačno je da je došlo do verbalnog sukoba između navijača i igrača Radničkog, a pri tom do fizičkog kontakta između Sotirovića i jednog od navijača, ali ne i do udaranja ili šamaranja.\nU svakom slučaju ovaj neprijatan događaj dodatno je uzburkao strasti kada je u pitanju kragujevački superligaš, a kako će čitava stvar uticati na igrače videćemo u nedelju, kada će Radnički, upravo pred svojim navijačima, dočekati novosadsku Vojvodinu.\nPrevious Prekinut štrajk fudbalera Radničkog\nNext Sotirović: „Milovanović doveo navijače u svlačionicu“, Milovanović: „Ne nalazim se prozvanim u Vukovim rečima“


Prema zastareloj dokumentaciji SRS ima skoro pola miliona članova, a PUPS ima dva puta više članova od demokrata?! Tvrdnje naprednjaka da su neizabrane sudije masovno prešle u njihove stranačke redove ponovo su pokrenule pitanje koliko je u Srbiji onih koji u džepu "kriju" partijske knjižice, kao i pitanje - postoji li stvarno pokriće za tvrdnje partija o broju svojih članova.\nPrema "anketi" koju je Tanjug napravio u partijskim administracijama, više od 1,3 miliona Srba zvanično su članovi neke od parlamentarnih stanaka. Taj podatak, međutim, takođe treba uzeti s rezervom, jer iz stranačkih dokumentacija, na koje se pozivaju, sledi da, na primer, SRS ima skoro pola miliona članova, a da je drugi po brojnosti PUPS kojih, recimo, po njihovim podacima, ima dva puta više članova od demokrata.\nSRS tvrdi da ima 450.000 članova, ali bi tu brojku trebalo uzeti sa rezervom, jer od osnivanja stranke 1990. nije bilo "sravnjivanja" članstva, a u međuvremenu se odvojio Tomislav Nikolić, formirao SNS i sa sobom "povukao" određeni broj radikala. Vjerica Radeta iz SRS istakla je, međutim, da revizija članstva, koja je uveliko u toku, do sada nije pokazala da je veliki broj radikala "promenio dres" i prešao u SNS ili neku drugu stranku, dok se znatan broj još uvek ne izjašnjava o statusu u stranci, jer čekaju povratak lidera radikala Vojislava Šešelja iz Haga.


Realizacija infrastrukturnih radova u Živinicama i Lukavcu – KO SDP BiH Tuzla\nU protekloj sedmici, na regionalnoj cesti Živinice – Međaš, otvoreno je gradilište čime je nastavljena izgradnja novog mosta preko rijeke Spreče na navedenoj relaciji.\nIzgradnjom mosta preko rijeke Spreče i isključne saobraćajnice na regionalnom putu Živinice – Međaš, koji vodi prema Međunarodnom aerodromu Tuzla, se rješava crna tačka na kojoj se desilo najviše saobraćajnih nesreća na području Tuzlanskog kantona. Dakle, na starom sprečanskom mostu, poznatom kao crna tačka na putu Živinice – Međaš, će se nakon izgradnje novog mosta relaksirati promet i značajno smanjiti mogućnosti saobraćajnih nesreća.\nDužina novoizgrađenog mosta je 36 metara, a očekuje se da će biti završen u narednih 40 dana.\nVrijednost mosta je 680.000,00 KM, a isključne saobraćajnice 530.000,00 KM, sva potrebna sredstva finansirana su od Direkcije regionalnih cesta TK.\nKrajem građevinske sezone za 2018. godine izvođači radova su uvedeni u posao na navedenom gradilištu, te se ponovnim otvaranjem gradilišta otvara građevinska sezona za 2019. godini i nastavljaju radovi na izgradnji ovog mosta.\nSaobraćajna infrastruktura je osnov za razvoja jedne zajednice. Cilj je obezbijediti sigurnost vozača i pješaka, te poboljšati putnu komunikaciju na području Općine Živinice.\n“S obzirom, da se otvaranjem ovog gradilišta, te još dva na području naše Općine, završavaju tri najfrekventnija dijela putne komunikacije, sa aspekta saobraćaja i sigurnosti naših građana ovo su historijski projekti. Na ovom dijelu putne komunikacije izmještanje mosta ne samo da nam pomaže na putnoj komunikaciji, već i na uređenju nove poslovne zone. Dakle, po završetku radova na ovom mostu planiramo otvoriti još jednu novu poslovnu zonu u Općini Živinice. Drugi bitan dio putne komunikacije jeste kružni tok u samom gradu Živinica, kod Prve osnovne škole. Niz godina su se pokušavali riješiti imovinsko-pravni odnosi, a danas sa zadovoljstvom mogu kazati da smo to u potpunosti riješili, te smo prije dva dana izdali građevinsku dozvolu Direkciji regionalnih cesta, tako da nesmetano mogu završiti navedeni kružni tok. Izgradnja treće trake i pješačke staze u Dubravama je treći dio, čijim završavanjem putnu komunikaciju Općine Živinice podižemo na planirani nivo. Navedeni projekti će preporodit Živinice i napraviti još jedan dobar preduslov za privredni iskorak Općine Živinice”, rekao je načelnik Samir Kamenjaković.\nPočele aktivnosti na regulaciji korita Jale i Turije\nZapočele su aktivnosti na regulaciji pet kilometara vodotoka rijeka Turije i Jale na području općine Lukavac. Ove aktivnosti provode se u okviru ugovora koji je potpisan 2018.godine.\nSredstva u visini od oko pet miliona Eura za pet projekata na području TK je obezbijedila Evropska komisija iz sredstava IPA fondova još nakon poplava 2014 godine.Od toga je oko šest miliona maraka vrijednost regulacije vodotoka rijeka Jala i Turija u dužini od oko pet kilometara.\nOpćina Lukavac je iz svojih sredstava riješila pitanje eksproprijacije zemljišta.


Kovačević: Nadam se da će Poglavlje 18 uskoro biti otvoreno - European Western Balkans\nAutor EWB 05. 12. 2017. 05. 12. 2017.\nBEOGRAD – Direktor Republičkog zavoda za statistiku (RSZ) Miladin Kovačević poručio je danas da više nema prepreka za otvaranje Poglavlja 18, koje se odnosi na oblast statistike i izrazio nadu da će se to uskoro desiti.\nKovačević je to izjavio prilikom predstavljanja rezultata projekta “Jačanje statističkog sistema Srbije poboljšanjem metodologija i standarda kroz primenu dobre prakse”.\nNa konferenciji su predstavljeni rezultati projekta Evropske unije i RZS-a ostvareni u proteklih 20 meseci.\nKovačević je rekao da je taj projekat RSZ-u doprineo u četiri komponente. Prva je, kaže integrisani sistem obrade podataka.\n“To je koncept koji se začeo pre desetak godina, i zahvaljujući tome, prošle godine smo postali član grupe Visokog nivoa Ujedinjenih nacija za modernizaciju svetske statistike”, rekao je Kovačević.\n“To će biti osnova za sledeću reviziju za buduće račune bruto domaćeg proizvoda i svih ostalih agregata nacionalnih računa”, ističe direktor RSZ-a.\nČetvrta komponenta “i ne manje važna”, navodi Kovačević je i izrada novog veb sajta RSZ-a.\n“Ima dosta organizacija koje pružaju informacije, ali naš izazov je da ostanemo relevantni time što ćemo davati visoko relevante podatke”, kaže Everers.\n“Statistika je važna su za sva poglavlja a mi u Evrostatu smo zaduženi za to da Statistički zavodi u svim zemljama dobro rade”, poručio je Everers.\nProjekat “Jačanje statističkog sistema Srbije poboljšanjem metodologija i standarda kroz primenu dobre prakse” je doprineo ispunjavanju obaveza iz pregovaračkog Poglavlja 18 za članstvo u EU, koje predstavlja oblast statistike, a pored ovog poglavlja, zvanična statistika treba da obezbedi podatke i za 16 drugih pregovaračkih poglavlja i to u oblastima ekonomije, finansija, poljoprivrede i regionalne politike.\nEvropska unija je donirala Republičkom zvodu za statistiku IT opremu u vrednosti od 600.000 evra (data centar, računare i prateću opremu za centralnu zgradu Zavoda i područna odeljenja) koja je bila od važnosti za realizaciju ovog projekta.\nProjekat je finansirala EU iz predpristupnih fondova sa 3,5 miliona evra, a realizovao konzorcijum koji predvodi nemačka kompanija GOPA.\nEvrostatMiladin KovačevićPiter EverersPoglavlje 18Republički zavod za statistiku\nVučić 17. jula s Makronom\nEWB 29. 05. 2018. 29. 05. 2018.\nEWB 02. 07. 2017. 03. 07. 2017.


Martins: Jesmo prijatelji, ali hoćemo pobedu\nTanjug 1. oktobra 2019. 07:32\nBEOGRAD – Trener fudbalera Olimpijakosa Pedro Martins rekao je večeras da je prijateljstvo navijača Crvene zvezde i Olimpijakosa lepa stvar, ali da je njegov tim došao u Beograd da pobedi i upiše četvrti bod ove sezone u Ligi šampiona.\n„Poznate su veze dve grupe navijača, ali za trenera Milojevića i mene je najbitnije da utakmica bude visokog kvaliteta. Prijateljstva su prijateljstva, ali došli smo ovde da pobedimo“, rekao je Martin na konferenciji za novinare na stadionu „Rajko Mitić“.\n„Nije finale, ali jeste važna utakmica u kojoj se traži dobar rezultat. Ipak, neće da odlučuje“.\nPrema njegovim rečima, nije posebno veliki pritisak na atinskom velikanu.\n„Nemamo veliki pritisak, osim derbija sa Panatinaikosom (1:1 prim. aut) imali smo dobre rezultate. Profesionalci su stalno pod pritiskom, nema dana da tako nije jer se uvek traži pobeda kada su u pitanju Zvezda i Olimpijakos“.\n„Ne razmišljamo o negativnom rezultatu, ne možemo da idemo sa mislima da ćemo izgubiti“, odsečno je odgovorio Martins, dodajući da je Crvena zvezda jako homogena ekipa i kvalitetna.\n„Imaju puno strpljenja, to se videlo i protiv Bajerna.Njihov meč protiv Partizana je drugačiji bio u pristupu, moramo da imamo kontrolu lopte i mirni“, zaključio je on.\nNapadač Migel Gerero ishvalio je prvaka Srbije i stadion „Rajko Mitić“. „Znamo da će biti sjajan ambijent.\n„Marakana lep stadion, biće teško… Moramo da uživamo, velika je utakmica sutra i bićemo koncentrisani. Znamo da Zvezda ima veliku istoriju, jaka je na svom terenu, ali isto tako je i Olimpijakos pisao istoriju. Došli smo u Beograd sa jednim ciljem, to je pobeda, bez obzira što je protivnik kvalitetan“, poručio je prvi centarfor viceprvaka Grčke.\nUtakmica 2. kola B grupe Lige šampiona između Crvene zvezde i Olimpijakosa zakazana je za sutra od 21 sat na stadionu „Rajko Mitić“.


Da li znate... da je u Srbiji od 2017. razmatrano više od 166.000 slučajeva nasilja u porodici - Dan u Beogradu\nNaslovna » BG svaštara » Da li znate » Da li znate… da je u Srbiji od 2017. razmatrano više od 166.000 slučajeva nasilja u porodici\nDa li znate... da je u Srbiji od 2017. razmatrano više od 166.000 slučajeva nasilja u porodici?! (foto: PIxabay)\nAh Neša 25. novembar 2020. Da li znate Postavite komentar\n… da je u Srbiji za tri i po godine primene Zakona o sprečavanju nasilja u porodici razmatrano više od 166.000 slučajeva nasilja u porodici, a da je samo u Beogradu u prvih deset meseci 2020. godine bilo 3.882 prijave za nasilje u porodici?!\n… da u Srbiji zvanično postoji 2.508 medija, a da je registrovan 751 internet portal?!\n… da jedna osoba, po nekim istraživanjima, zbog spremanja doručka, užine, ručka i večere (za četvoro) pređe dnevno oko 10 kilometara?!\nTagovibeograd bg špijun bg svaštara da li znate kuhinja mediji nasilje u porodici pešačenje šetnja srbija statistika zakoni zanimljivosti\nPrethodni Ušće SC: KIKO Milano otvara svoju prvu prodavnicu u Srbiji\nSledeći Isplata penzija za novembar 2020.


Partizan ima ovu prednost na tabeli prvi put nakon 2348 dana - Crvena zvezda info\nPartizan ima ovu prednost na tabeli prvi put nakon 2348 dana\nKome će pripasti titula prvaka ove sezone?\nFudbaleri Crvene zvezde su u sredu popodne doživeli prvi poraz u Super ligi Srbije nakon 500 dana.\nProšla je 51 utakmica između dva poraza aktuelnog četvorostrukog šampiona naše zemlje. Ovaj u Surdulici bio je veoma bolan za crveno-bele i neočekivan, s obzirom na to da Radnik pre dolaska Crvene zvezde nije upisao nijednu pobedu na domaćem terenu u aktuelnoj kampanji.\nNije se Stanković "igrao", već je izveo praktično najjači sastav sa Degenekom i Dragovićem u odbrani. Nedostajao je Milan Rodić i to je bilo vidno u duelima sa Nikolom Bogdanovskim koji je "pregazio" Erakovića i Gobeljića na desnom boku i bio "glavni krivac" za oba pogotka Surduličana.\nStankovića bi morao da brine i napad, koji do ulaska Milana Pavkova nije mnogo toga kreirao. Svega nekoliko pokušaja, dovoljno dobrih da dodatno zagreju Ranđelovićeve ruke i učine da on prepun samopouzdanja bravurozno brani do kraja utakimice. Bio je maestralan, posebno u nadoknadi kada je u 95. minutu "skinuo" bombu Aleksandra Dragovića. Odličan i tačan pri izletanjima, partija bez greške. Zaostatak od pet bodova nakon identičnog broja utakmica neće biti lako dostići.\nZa to vreme, Partizan izgleda sve dominantnije u domaćem šampionatu. U 13 odigranih utakmica, ostvario je 12 pobeda, uz samo jedan remi protiv Crvene zvezde, a ono što dodatno raduje navijače crno-belih jeste to što bez većih problema lome otpor rivala u Super ligi. Očekivalo se da im TSC pruži snažan otpor proteklog vikenda, ali su crno-beli ponovo bili veoma efikasni, njihove akcije kod golova bile su tečne, bez komplikovanja, a raspucao se i mladi Nikola Terzić koji je odličnim igrama ove sezone uspeo da iz startne postave istisne u početku standardnog Nemanju Jovića.\nPosle poraza od Genta prošlog četvrtka u Humskoj, u trećem kolu Lige konferencija, među navijače se uvukao ''crv sumnje'' kada su u pitanju mogućnosti ovog tima, ali par dana kasnije na konferenciji za medije, trener Stanojević je jasno poručio da njegov tim nema nikakav problem i upitao kada je Partizan poslednji put imao ovakav učinak u prvenstvu, kakav ima ove jeseni.\nIako ima i kritika na igru defanzivne linije tima u evropskim mečevima, Partizan u domaćem prvenstvu ima najbolju odbranu u ligi, primili su samo četiri gola. Uz to na sredini imaju pouzdanog Zdjelara, napred ubojitog Rikarda Gomeša koga maestralni Bibars Natho iz meča u meč ''spaja'' sa protivničkim golom, a na krilu Lazara Markovića koji ove sezone podseća na svoje najbolje dane.\nNa sve to, sada su ''namirisali krv'' posle jučerašnjeg Zvezdinog kiksa, pa ćemo već danas od 16:55h imati priliku da vidimo kako su vesti iz Surdulice uticale na Stanojevićev tim i da li će protiv Metalca biti još ubedljiviji.\nDakle, "plus pet" u odnosu na najvećeg protivnika, a impozantno je da se tako nešto nije dogodilo još od sezone 2014/2015 kada je Partizan podigao titulu nakon 30 odigranih kola i 71 sakupljenog boda. U završnici te sezone imali su i +11, ali je Crvena zvezda uspela da "spusti" na sedam poena razlike. Od tada, pa sve do juče, Partizan nikada nije imao više od tri boda u odnosu na Crvenu zvezdu, a da je broj odigranih utakmica izjednačen.\nPo prvi put nakon 2348 dana, Partizan ima pet bodova viška naspram svog najljućeg rivala. Jesu osvojili titulu 2017. godine, ali nakon doigravanja i pošto je Crvena zvezda u plej-of ušla sa liderske pozicije. Tada su se crveno-beli sapleli na "Krovu" protiv Voždovca, a izgubili su i u derbiju na svom stadionu sa 1:3 kada je blistao Leonardo. Ta sezona je okončana sa "plus tri".


Vesti online / Vesti / Srbija / Amerikanci preneli poruku Haradinaju, hitno zaseda kosovska vlada\nSastanak je počeo u 12 časova u zgradi Skupštine Kosova i završen nakon nešto više od sat vremena. Medijima nije bilo dozvoljeno da prisustvuju sastanku, a nakon završetka, prvi je iz zgrade izašao američki ambasador koji je odbio da da izjavu medijima, javlja Gazeta Ekspres. Posle ambasadora, zgradu kosovske skupštine je napustio i kosovski premijer.\nOdmah nakon ovog sastanka, očekuje se da otpočne redovan sastanak kosovske vlade, ali agenda ovog sastanka nije poznata.\nSastanak je inicirao je predsedavajući kosovske skupštine, Kadri Veselji u čijem je Kabinetu sastanak i održan.\nAmbasador SAD na Kosovu\nSRBIJA Hoće li ambasador SAD danas "zavrnuti ruku" Haradinaju?\nSRBIJA Haradinaj za "Prese": Godinama smo patili zbog Srbije\nUtorak 22.01.2019. 14:31\nСамо Срби могу себи да дозволе овакве детињарије у сред Србије!!!


Sigurno koračanje Turske unazad - Antibarbarus\nU ponoć 01. Jula, stupila je na snagu odluka turskog predsednika Redžepa Taipa Erdogana kojom Turska napušta Istambulsku konvenciju. Sporazum koji su do 2014. ratifikovale 34 evropske države i koji se bavi sprečavanjem nasilja nad ženama i nasilja u porodici. Kada je objavio svoju odluku pre četiri meseca, građanke i građani širom Turske su izašli na ulice svojih gradova i glasno rekli ne ovoj odluci.\nDokument potpisan od strane tolikog broja evropskih zemalja, jeste pravno obavezujući i predstavlja sveobuhvatni mehanizam za borbu protiv nasilja nad ženama i nasilja u porodici. Obrazloženje Vlade Turske je da Istanbulska konvencija „potkopava porodične vrednosti“ i „ima tendenciju da predstavi homoseksualnost kao nešto normalno.“\nAktivisti „Amnesty Internationala“ tvrde da se u pogledu prava žena Turska ovim vraća minimum deset godina unazad. Broj ubistava žena u Turskoj se na godišnjem nivou meri u stotinama. Podaci Udruženja za zaštitu ženskih prava „Stavimo tačku na ubistvo žena“ govore o 300 slučajeva 2020. godine i uz to još 171 slučaj pod nerazjašnjenim okolnostima.\nErdogan je, sa druge strane, objavio novi Nacionalni akcioni plan za borbu protiv nasilja nad ženama. Prema njegovim rečima borba Turske protiv ovog vida nasilja nije počela, a neće se ni završiti ovom konvencijom. Takođe navodi da će prvi cilj ovog plana biti revidiranje zakonskih okvira za efikasnu realizaciju ovog plana.\nTurska je bila prva država koja je ratifikovala Istanbulsku konvenciju 2012. godine jednoglasnim glasanjem u parlamentu, a glavna podrška je bila asocijacija Kadem (Women and Democracy Association) čija je podpredsenica u to doba bila ćerka sadašnjeg predsednika Turske – Redžepa Taipa Erdogana.\nNa mapi iznad se nalazi detaljan prikaz stava evropskih zemalja prema Istanbulskoj konvenciji. Zelen bojom su prikazane države koje su i potpisale i ratifikovale ovaj dokument. Zemlje označene žutom su samo potpisale, crvena boja predstavlja zemlju koja nije potpisala, a ljubičasta onu koja je potpisala, ratifikovala, pa se povukla.


Rusija i Srbija grade nuklearno naučni centar | Gradimo zajedno\nNaslovnaBuildingRusija i Srbija grade nuklearno naučni centar\nRusija i Srbija grade nuklearno naučni centar\nIzvor : www.dailynewz.co.tz\nRepublika Srbija i ruska državna korporacija za atomsku energiju, poznata kao Rosatom, gradiće novi centar za nuklearnu nauku i tehnologiju (NCST) u Srbiji.\nRosatom, koji drži 17 odsto udela na globalnom tržištu nuklearnog goriva i najveći je proizvođač električne energije u Rusiji, potpisao je opšti okvirni sporazum o izgradnji novog CNST-a, za koji se navodi da će „u velikoj meri doprineti razvoju Srbije korišćenjem najnovijih tehnologija”.\nIako nisu otkriveni nikakvi detalji koji se odnose na vrednost projekta ili specifičnu lokaciju centra, CNST će inkorporirati ciklotronski kompleks i radiofarmaceutske proizvodne pogone i proizvodiće radioaktivne izotope za upotrebu u medicini i industriji.\nTakođe će proizvoditi dopirani silicijum za upotrebu u različitim industrijama i vršiće ispitivanja sastava materijala ruda, minerala i uzoraka životne sredine.\nAleksej Lihačov, generalni direktor Rosatoma, rekao je: „Veoma smo srećni što smo zajedno sa našim srpskim partnerima identifikovali konkretne korake i preliminarni rok za realizaciju ovog projekta, koji koristi ruske inovativne nuklearne tehnologije.\n„Radiofarmaceutski kompleks i centar za nuklearnu medicinu pružiće građanima Srbije visokotehnološka medicinska rešenja za lečenje, pre svega, onkoloških stanja.\nOpšti okvirni sporazum za projekat potpisali su Nenad Popović, ministar za inovacije i razvoj tehnologije u Vladi Srbije i predsednik Međuvladinog komiteta za saradnju sa Rusijom, Evgenij Pakermanov, predsednik Rusatom Overseas, ogranka Rosatoma.\nDva predstavnika su takođe potpisala ugovor o zajedničkom ulaganju za realizaciju projekta. Kompanija je ranije podržala izgradnju 150 nuklearnih istraživačkih objekata i 22 druga CNST projekta za primenu naučne tehnologije širom sveta, u zemljama uključujući Češku, Mađarsku, Egipat, Poljsku, Kazahstan, Uzbekistan i Vijetnam.\nIako matična kompanija Rosatom trenutno upravlja sa oko 20% svih istraživačkih reaktora koji postoje u svetu, nije potvrđeno da li će upravljati novim CNST u Srbiji, koji će biti izgrađen u naredne tri godine.\nPakermanov je rekao: „U okviru našeg zajedničkog preduzeća zajedno sa našim srpskim partnerima izgradićemo savremeni proizvodni radiofarmaceutski pogon za dijagnostiku i lečenje različitih bolesti.\n„Ovo će dati značajan doprinos razvoju napredne nuklearne medicine u Srbiji i regionu u celini. Planiramo da već 2022. godine počnemo da radimo na praktičnoj implementaciji ovog projekta.\nOpisani kao „istorijski dan u odnosima Srbije i Rusije“, sporazumi su potpisani nakon sastanka predsednika Srbije Aleksandra Vučića i ruskog predsednika Vladimira Putina, a samo dan pre posete premijerke Srbije Ane Brnabić Moskvi.\nPopović je rekao: „Ovo će pomoći Srbiji da se suoči sa izazovima u zdravstvu, nauci i istraživanju; već dobijamo zahteve iz naših susednih zemalja koje žele da iskoriste kapacitete centra i naših naučnika.\nOn je dodao da potpisivanje ovih sporazuma otvara nove perspektive za razvoj odnosa Srbije i Rusije u oblasti nuklearne tehnologije.\nPrethodni tekstPlan novog gasovoda za 2024. – Republika Srpska\nSledeći tekstPogledajte dnevnik industrijskih događaja za 2022. i 2023. godinu


NEMCI "OPLELI" PO VAŠINGTONU: Američke metode poput mafijaških, ali Ima šansi da zaštitimo "Severni tok 2" | Najnovije vesti - Srbija danas\n19.11.2020. • 19:53 Srbija Danas/Agencije\nStejt department je u oktobru najavio proširenje sankcija protiv gasovoda\nNemačka ima šansu da zaštiti projekat "Severni tok 2", ali treba da na moguće američke sankcije odgovorimo analognim merama, rekao je šef Odbora Bundestaga za ekonomiju i energetiku Klaus Ernst. Kako je dodao, metode koje primenjuju Amerikanci podsećaju ga na metode mafije.\nPUTIN PRIHVATIO: Lukašenko kupuje naftna polja u Rusiji\nVELIKA VEST ZA SRBIJU - USKORO OTVARANJE BALKANSKOG TOKA! Bugari spojili cevi sa našim gasovodom\n- Imamo šanse da zaštitimo projekat pošto Amerikanci sada to razmatraju. Ali, moramo da budemo brzi i da stavimo do znanja da smo ozbiljni. Treba da radimo isto što i Amerikanci, da uvedemo sankcije pojedincima, zabranu na ulazak u zemlju, možda da zamrznemo sredstva - rekao je Ernst.\nKako je dodao, to je ono isto čime Amerikanci prete njima i jedino na to će odreagovati.\nOn je predložio i da se razmotri uvođenje kaznenih carina na uvoz gasa iz SAD.\nŠef Odbora je rekao i da ne treba gajiti iluziju da će, sa dolaskom novog predsednika u SAD, doći i do promene u energetskoj politici. Inicijativa pooštravanja sankcija dolazi i od republikanaca i od demokrata.\nErnst je predstavnicima stranke "Zeleni" koja smatra da projekat treba obustaviti poručio da su oni jedina frakcija u parlamentu koja ima takav stav.\n- Vi ste jedini koji ozbiljno želite da se izađe iz projekta i znate da bi izlazak podstakao uvoz američkog tečnog gasa. Taj stav – američki tečni gas umesto ruskog gasa nije sasvim ‘zelena’, već uvela - rekao je Ernst.\nStejt department je u oktobru najavio proširenje sankcija protiv gasovoda, koje bi mogle uticati na više od 120 kompanija.\nZabranjeno im je pružanje usluga, robe ili finansiranje za "modernizaciju ili instaliranje opreme" na brodovima koji će raditi na projektu.\nProjekat "Severni tok" podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod trebalo bi da bude izgrađen pored "Severnog toka". U izgradnji gasovoda učestvuju brojne evropske kompanije.\nProtiv izgradnje gasovoda "Severni tok 2" aktivno se bori Ukrajina, koja se plaši da će izgubiti prihode od tranzita ruskog gasa, kao i brojne evropske zemlje, uključujući Poljsku, Letoniju i Litvaniju, a takođe i Sjedinjene Američke Države, koje žele da u Evropskoj uniji prodaju svoj tečni prirodni gas.\nSeverni tok 2 Amerika SAD Nemačka gas


Oligofrenolog | RADOST DECI\nOligofrenološki rad je namenjen deci i mladima sa smetnjama u intelektualnom razvoju, deci sa hiperkinetičkim sindromom, autizmom kao i deci sa višestrukim smetnjama.\nAdekvatnim oligofrenološkim tretmanom pomaže se detetu da ublaži ili prevaziđe određeni problem.\nTretman i dijagnostika deteta se rade u saradnji sa roditeljima, a sa individualnim pristupom svakom detetu ponaosob.\nDijagnostika određenog problema\nIzrada individualnog programa i tretman\nKorepeticija kao cilj ima proširenje znanja kod deteta, razvoj odgovarajućih veština I navika kao i razvoj motivacije za učenje rad i sposobnosti da se naučeno primeni. Posebno se odnosi na rad sa decom koja imaju specifične problem u savladavanju gradiva i problem u emocionalnom prilagođavanju nastavnom procesu.


Evropski i svetski vrh nisu tako daleko, juniorke Srbije debitovale u štafeti - PressLider.rs\nEvropski i svetski vrh nisu tako daleko, juniorke Srbije debitovale u štafeti\n20. decembra 2016. Marina Trmčić\t0 Comments Austrija, Berina Sinanović. Denis Džeković, Biatlon, Džejlana Hašimović, jiniorsko takmičenje, Maida Drndić\nAustrija – Biatlon zauzima sve značajnije mesto u porodici sportova na srpskoj sportskoj mapi što je potvrdila i izuzeno taletovana generacija juniorki i juniora nastupajući uspešno na međunarodnoj sceni.\nJuniorski reprezentativci, foto: PressLider\nU konkurenciji vršnjaka iz svetskih i evropskih velesila koje imaju dugu i bogatu tradiciju, opravdali su očekivanja, potvrdili da su tokom pripremnog perioda dobro radili kako bi maksimalno spremno dočekali zvanična takmičenja. U austrijskom biatlon centru Hohfilcenu prvog dana takmičenja sjajan rezulatat postigla je Maida Drndić osvajanjem 59. mesta i plasmanom za disciplinu potera.\nMaida Drndić, foto: PressLider\nU konkurenciji preko 200 učesnika iz 33 države, na izuzetno teškoj i za sve takmičare zahtevnoj stazi Džejlana Hašimović je osvojila 99, a najmlađa među njima Berina Sinanović 102. mesto, dok je junior Denis Džeković kroz cilj prošao kao 101 takmičar.\nDžejlana Hašimović, foto: PressLider\nBerina Sinanović, foto: PressLider\nDenis Džeković, foto: PressLider\nJuniorke Srbije debitovale u štafeti\nBerina, Džejlana i Maida, foto: PressLider\nJuniorske reprezentativke Srbije u biatlonu imale su uspešan debi u štafetnoj trci na takmičenju održanom u austrijskom Hohfilcenu. U konkurenciji 19 država, evropskih i svetskih velesila u ovom sportu, pokazale su zavidan nivo spremnosti i nagovestile uspešan nastavak sezone. Za našu selekciju nastupile su Maida Drndić, Džejlana Hašimović i Berina Sinanović.\nMaida, foto: PressLider\nDžejlana, foto: PressLider\nBerina, foto: PressLider\nDenis, foto: PressLider\n← Ski opening na Torniku


Merima Njegomir u suzama je ispratila bivšeg supruga na večni počinak, a uz nju su sve vreme bili i neutešni naslednici - ćerke Ljubica, Milica i Jelena, kao i sin Marko.\nSahrana bivšeg muža Merime Njegomir\nPodršku u najtežim trenucima pružali su im brojni prijatelji i članovi porodice.\nPevačicin nekadašnji životni saputnik i otac njene dece preminuo je 21. avgusta. Merima i Milan bili su zajedno od njene 21. godine, a iako su se razveli pre dve decenije sve do poslednjeg dana njegovog života bili su u kontaktu i u dobrim odnosima.\nMerima Njegomir u kući Šabana Šaulića: "Goca je van sebe, ona ne shvata šta se dešava"\nSAHRANJEN SUPRUG ELME SINANOVIĆ Pevačica i njihova ćerka nisu bile tu, a evo i zašto\nSrpska rijaliti učesnica pokušala da se ubije, prerezala vene pa poručila: "Ne pitajte me zašto"\nBivšu rijaliti učesnicu, zvezdu filmova za odrasle, a sada pevačicu Nevenu Hot, jutros je u stanu pronašla drugarica, u lokvi krvi. Zahvaljujući pribranosti i brzoj reakciji te devojke Neveni je spašen život.\n"NIKADA NEĆU ZABORAVITI TO LICE JEDNE DIVNE ŽENE" Potresnim rečima prijatelji se opraštaju od Divne Karleuše\nOd novinarke i radio-voditeljke Divne Karleuše koja je juče, u svojoj 61. godini preminula od opake bolesti opraštaju se brojne kolege i prijatelji.\nDuško Tošić, suprug Jelene Karleuše, stigao je u Srbiju kako bi prisustvovao sahrani svoje tašte Divne Karleuše.\nNadeždina majka progovorila je večeras na Pinku o odnosu svoje ćerke i Tome Panića, kog je pevačica prijavila za fizičko i psihičko nasilje.


Počela prva faza uređenja izletišta Stepin gaj u Beogradu - SRDA\nPočela prva faza uređenja izletišta Stepin gaj u Beogradu\nMinistarka trgovine, turizma i telekomunikacija Tatjana Matić izjavila je povodom početka radova na prvoj fazi uređenja Stepinog gaja u Velikom Mokrom Lugu, da će zahvaljujući unapređenju infrastrukturnih i turističkih potencijala ovo mesto postati prepoznatljivo izletište u Beogradu.\nMatić je izrazila uverenje da će ovaj poduhvat značajno unaprediti kvalitet života na lokalu, ali i da će mnogi građani iz svih delova Beograda birati upravo ovaj park kao jedno od najvećih i najdražih izletišta u našoj prestonici.\nOna je dodala da je za potrebe realizacije prve faze uređenja Stepinog gaja Ministarstvo trgovine, turizma i telekomunikacija opredelilo 24 miliona dinara.\nProjekat, koji počinje sa realizacijom u prvoj fazi, obuhvata pejzažno uređenje postojećeg parka, uređenje terena Stepin gaj, kao i izgradnju igrališta.\nObilasku početka radova prisustvovao je i predsednik opštine Zvezdara Vladan Jeremić, koji je izrazio nadu da će Stepin gaj biti prepoznat na turističkoj mapi grada u istoj meri u kojoj je Zvezdarska šuma, koja je omiljeno izletište Beograđana.\nPočetku radova prisustvovali su i predstavnici JP “Srbijašume”, Turističke organizacije Beograda, kao i građani Velikog Mokrog Luga.\nizletišta Beograd Mali Mokri Lug Ministarstvo turizma Srbijašume Stepin gaj Turistička organizacija Beograda


Bogdanović-Šilegov: Kultura kao osnov za intenziviranje saradnje | Analitika - Informativni Portal\nBogdanović-Šilegov: Kultura kao osnov za intenziviranje saradnje\nMinistar kulture Aleksandar Bogdanović nastavio je zvaničnu posjetu Republici Sjevernoj Makedoniji susretom sa gradonačelnikom Skoplja Petreom Šilegovim.\nObjavljeno: 18. 04. 2019 - 12:23 Promjenite veličinu teksta: A A A\nTokom razgovora više riječi bilo je o značaju aktivnog učešća lokalnih zajednica u procesima koji se tiču unaprjeđenja kulture, ali i o mogućnostima koje se odnose na eventualnu saradnju Skoplja i crnogorskih gradova u toj oblasti.\nBogdanović je ukazao na mogućnost uspostavljanja saradnje nacionalnih i lokalnih ustanova kulture iz Crne Gore i Skoplja, navodeći kako na tom polju prepoznaje velik potencijal – prevashodno kada je u pitanju oblast kulturne razmjene i međunarodnih projekata.\nOn je naglasio i kako Ministarstvo kulture sprovodi mjere u okviru uspostavljanja centara za kreativne industrije, dodajući kako će oni biti idealno mjesto za realizaciju različitih programa kulturne razmjene – uključujući pritom i stvaraoce iz Skoplja.\nGradonačelnik Šilegov upoznao je Bogdanovića sa ključnim aktivnostima koje Grad Skoplje preduzima u pravcu jačanja kulturne scene, ali i aktivnosti koje se odnose na status kulturne baštine u prijestonici Sjeverne Makedonije.\nSagovornici su zaključili kako današnji susret treba da bude polazna tačka za saradnju tokom predstojećeg perioda, što će ujedno predstavljati i bitan doprinos danas potpisanom Programu o kulturnoj saradnji Crne Gore i Republike Sjeverne Makedonije.\nPored ministra Bogdanovića, sastanku je prisustvovala i otpravnica poslova u Ambasadi Crne Gore u Republici Sjevernoj Makedoniji Jelena Milačić.\nTokom posjete Skoplju, ministar Bogdanović je obišao Arheološki muzej i Muzej makedonske borbe za nezavisnost, gdje se susreo sa direktorom Arheološkog muzeja Goranom Sanevim i direktoricom Muzeja makedonske borbe za nezavisnost Danijelom Nikolovom.


Duga senka 1989. godine\nJaz između Istočne i Zapadne Evrope je prekriven. Ljudi iz Istočne Evrope nisu više sistematično nesrećniji od svojih savremenika sa evropskog Zapada\nBeograd, 18. marta 2017.\nKada sam čitao novi izveštaj EBRD o životu u tranziciji, pažnju su mi privukle dve upečatljive činjenice, jedna pozitivna, druga negativna, koje su proistekle iz detaljne analize istraživanja. Ne negativnoj strani, generacija rođena početkom devedesetih, koja je sada dostigla zrelost, u proseku je za oko 1 cm niža od prethodne generacije. Objašnjenje nije samo to, tvrdi se u izveštaju, što naglo padaju prihodi (ruski prihodi tokom Velike depresije smanjeni su više od prihoda u SAD), već su to i dodatni faktori kao što su roditeljski stres, alkoholizam i narkomanija, i sve vrste patologije koje su učinile da ljudi ne budu sposobni da brinu o svojim porodicama.\nDobra vest je da je, srećom, jaz između Istočne i Zapadne Evrope prekriven. Ljudi iz Istočne Evrope nisu više sistematično nesrećniji (u smislu samoprojekcije sreće) od svojih savremenika sa evropskog Zapada. Veće nezadovoljstvo postoji na Istoku zbog razlike u prihodima; štaviše, u ironičnom obrtu, jaz je takođe premošćen zbog masovnog nezadovoljstva na Zapadu, gde su efekti Velike depresije doveli stanovništvo na niži nivo zadovoljstva.\nI gubitak visine i priča o sreći ilustruju značaj traumatičnih događaja kao što su ekonomski kolaps tokom tranzicije odnosno Velike recesije u životima ljudi. Ponekad se čini da se prava trauma kao plod ovakvih događaja više oseća kada ovakvi događaji jednom postanu prošlost.\nI kao dostojan podsetnik na ove događaje, pročitao sam tekst Sajmona Kupera u Fajnenšel Tajmsu o različitim sudbinama Merkelove, Putina, Kačinskog i Orbana, koji su na različitim mestima i pozicijama u 1989. i čije iskustvo iz te godine ima veoma mnogo uticaja na njihova današnja verovanja i politike. Njihove različite lične priče su dobro poznate i nije ih potrebno prepričavati ovde, a ko je zainteresovan za njih, ionako može pročitati Kuperov članak.\nU Kuperovom članku našao sam dva zanimljiva pitanja koja se veoma retko nalaze u zapadnoj štampi u vreme revolucija 1989-1990, a kasnije još ređe. Prvi je stav da su preokreti 1989. godine u suštini bili nacionalističke revolucije ili revolucije nacionalističkog samoopredeljenja. Kuper to dovodi u vezu sa Viktorom Orbanom i Jaroslavom Kačinjskim, ali ista tačka se može dovesti u vezu sa svim tadašnjim aktivistima i kasnijim postkomunističkim vođama. Čak je i Jeljcinova revolucija bila neobična revolucija nacionalista, pri čemu je većina naroda odlučila da izađe iz federacije. Četvrt veka pre Bregzita, Jeljcin je uradio istu stvar: on je bio nacionalistički „Rusegziter“.\nZa ostale lidere, od Baltika do Balkana, očigledno je da im je nacionalizam glavna ideologija. U značajnoj meri, oni preziru internacionalizam, jer je to bio deo komunističke ideologije. Tako je povratak nacionalizmu na Istoku, što se takođe poklapa s nacionalističkim preokretom u Zapadnoj Evropi, izgledao sasvim prirodno liderima revolucija iz 1989. godine.\nKorisno je napomenuti da je zapadna (i pogotovu američka) podrška antikomunistima tokom Hladnog rata prvenstveno usmerena ka nacionalističkim aktivistima za koje se činilo, zbog sirenske pesme nacionalizma, da imaju izrazitu sposobnost da organizuju delotvornu opoziciju komunističkoj vladavini. Postojale su dve grupacije koje su podržavali: oni čiji je cilj bilo nacionalno oslobođenje od sovjetske dominacije, i oni čiji je cilj bila nacionalna emancipacija za koju je bio potreban raspad zemalja u kojima su živeli. Drugi od ovih ciljeva imao je očigledno mnogo dramatičnije posledice jer je uključivao ratove, i u Jugoslaviji i na većem delu teritorije Svojetskog Saveza. Povratak nacionalizma kod Orbana ili Kačinjskog danas samo je još jedan primer kretanja unazad, koji se principijelno ne razlikuje od talibana u Avganistanu.\nDruga zanimljiva tačka je uvid Sajmona Kupera, na osnovu života četiri političara, o raznolikosti iskustava izazvanih tranzicijom. On je prepoznao da je zbog trijumfalizma čitav proces iz 1989-1990. izgledao kao veliki festival slobode i dobrog humora. Ali to nije bilo sasvim tako, i pogotovu nije bilo u multietničkim društvima podeljenim prema etničkim i verskim principima. Značajne manjine, koje su bile mešovitog porekla ili su imale identitet u vezi sa zemljom koja je sada postala podeljena, ostale su potpuno izgubljene. (Da bi ironija bila potpuna, raspadi prema nacionalističkim principima na Istoku dogodili su se u vreme dok je Zapad slavio zoru novog doba multikulturalizma.)\nZnam mnoge ljude, uključujući i sebe, koji su nekoliko decenija imali jedan nacionalni identitet, a zatim su za samo nekoliko meseci morali da počnu da veruju da su imali još jedan. Svako ko misli da je to jednostavan proces i da ljudi mogu, najednom, da počnu da veruju suprotno od onoga što su verovali tokom nekoliko decenija zavarava sebe. Svako ko smatra da se zemlje lego kocke koje mogu biti, s lakoćom, spojene ili razbijene duboko greši. Samo pogledajte škotski referendum, Begzit ili katalonsku težnju nezavisnosti.\nRazdvajanje Indije i Pakistana 1947. godine bilo je i ostalo ključni trenutak u životu mnogih indijskih i pakistanskih porodica, bez obzira na činjenicu da je od tada prošlo skoro 70 godina. Raspadi zemalja (ili ujedinjenje, u slučaju Nemačke) takođe ostaje odlučujući trenutak za mnoge ljude koji su živeli posle 1990. u Istočnoj Evropi. Uprkos svom pro-federalnom i pro-jugoslovenskom osećanju u to vreme, drago mi je da danas Jugoslavija više ne postoji, jer sam postao ubeđen da je upravljanje njom bilo nemoguće. Od svih knjiga o raspadu Jugoslavije za mene je najuticajnija Tejlorova Habzburška monarhija. Ona pokazuje neuspeh svih ustavnih aranžmana između 1809. i 1914. godine koji su pokušali da reše čuveni „nacionalni problem“ u carstvu. Svaki dogovor o rešenju jednog problema imao je za cenu stvaranje novog problema. Tejlor završava knjigu ističući da će uspeh ili neuspeh Titove Jugoslavije dati odgovor na večito pitanje da li je moguće imati multietničku federaciju u Istočnoj Evropi. Mi danas znamo odgovor.\nMeđutim, mišljenje o neminovnosti raspada ne može da nas navede da zaboravimo koliko je to bio traumatičan i krvav proces, ali i koliko je u novonastalim zemljama, od Ukrajine do Bosne, mir ostao potpuno krhak i, čini se, trajno suspendovan zbog mogućnosti ponora još jednog rata. I kako prošlost proširuje svoju dugu senku na sadašnjost.


EON ostvario rekordni protok video saobraćaja od jednog terabita u sekundi - Internet ogledalo\nYou are at:Home»News»EON ostvario rekordni protok video saobraćaja od jednog terabita u sekundi\nBy Zoran Kovacevic on\t 14.10.2021 News\nSBB kompanija saopštila je danas da je tokom utakmice Srbija – Azerbejdžan u okviru kvalifikacija za Svetsko prvenstvo u fudbalu 2022, ostvaren rekordan protok video saobraćaja od 1 Tb/s.\n“Ovaj ogroman protok video saobraćaja je dokaz da imamo izuzetno stabilnu tehnološku platformu i jaku mrežnu infrastrukturu. Takođe, pokazuje da je naš razvojni tim spreman da podrži rast broja novih korisnika EON-a kojih je sve više iz dana u dan”, rekao je Srđan Đurđević, CEO United Cloud-a.\nInovativna TV platforma koja je promenila iskustvo gledanja televizije kod nas, postigla je još jedan uspeh uz protok brzine od 1 Tb/s, što bi moglo da se uporedi sa istovremeno pogledanih 125.000 fotografija u sekundi ili 26,5 DVD-ova u sekundi.\nZahvaljujući United Grupi koja posluje u osam zemalja Jugoistočne Evrope, EON platforma dostupna je i u Sloveniji, Hrvatskoj, Crnoj Gori, Bosni i Hercegovini i Bugarskoj, odnosno putem NetTV Plus platforme bilo gde u svetu, kao i EON aplikacije u Severnoj Makedoniji, a uskoro će biti dostupna i korisnicima kompanije Nova u Grčkoj.


22.04.2016. SETVA KUKURUZA SE PRIVODI KRAJU\nZbog izuzetno blage zime i iskustva sa velikom sušom u toku prošle godine poljoprivrednici su ove godine počeli sa setvom izuzetno rano, već krajem marta, tako da se setva na oko 2000 hektara uveliko privodi kraju.\nPoljoprivrednici su se uglavnom...\n20.04.2016. GLASA 23645 BIRAČA\nPravo glasa na opštinskim izborima koji će se održati u nedelju 24. aprila 2016. godine, istovremeno sa republičkim parlamentarnim izborima, imaće ukupno 23645 birača sa područja opštine Barajevo, koliko je upisano u birački spisak koji je zaklju...\n08.04.2016. IZLOŽBA POVODOM SVETSKOG DANA ROMA\nPovodom 8. aprila Svetskog dana Roma u galeriji Doma kulture u Barajevu otvorena je izložba fotografija i predmeta kojima je predtavljen život, kultura i običaji Roma. Izložbu je otvorio predsednik opštine Barajevo Saša Kostić koji je istakao da ...


Nedonoščad lakše dobijaju na težini ukoliko slušaju Mozarta\nNaslov: Nedonoščad lakše dobijaju na težini ukoliko slušaju Mozarta pon pro 28, 2009 7:24 pm\nMozartova muzika može pripomoći razvoju nedonoščadi, podaci su nedavno objavljene izraelske studije.\nDO sada su istraživanja takozvanog 'Mozartovog efekta' uglavnom bila vezana za to da li slušanje ovog kompozitora može potaknuti razvoj intelgencije kod djeteta, no nedavno obavljeno istraživanje je pokazalo da slušanje kompozicija ovog velikog umjetnika može pospješiti rast djeteta i pomoći nedonoščetu da dobije na težini.\nIzraelski naučnici su istraživanje proveli nad deset prereno rođenih, ali zdravih beba, te došli do zaključka da slušanje Mozartove muzike pomaže djetetu da dobije na težini.\nMeđutim, nije sa sigurnošću potvrđeno da li djete dobija na težini zbog slušanja Mozartove muzike, ili muzike uopće.\nInače, već ranije provedene studije su pokazale da Mozartova muzika pomaže u liječenju poremećaja slušanja, te poremećaja nedostatka pažnje, ali istovremeno jača i mentalno zdravlje, liječi stres i poboljšava pamćenje.


IZVEŠTAJ PROTIV DVE OSOBE Finansijskim malverzacijama oštetili firmu za oko 600.000 evra\nProtiv dve osobe pripadnici Policijske uprave Banjaluka podneli su izveštaj zbog sumnje da su krivičnim delima oštetili jednu firmu iz Banjaluka za više od 1,2 miliona maraka, potvrđeno je za Srpskainfo.\nOsumnjičeni S. K. se tereti za krivična dela povreda obaveze vođenja trgovačkih i poslovnih knjiga i sastavljanje finansijskih izveštaja i njihovo falsifikovanje ili uništenje.\nOna je pojasnila S.K. se sumnjiči da kao odgovorno lice u pravnom licu iz Banjaluke od januara 2018. godine do decembra 2019. godine, nije vodio poslovne knjige i knjigovodstvene evidencije i nije dostavljao finansijske izveštaje, a koje je prema važećim propisima bio dužan voditi, evidentirati i dostavljati.\n– D.C. je osumnjičen da je kao odgovorno lice u pravnom licu iz Banjaluke, u vremenskom periodu od jula 2018. godine do novembra 2018. godine, sačinio fiktivan ugovor sa neistinitim sadržajem i upotrebio kao pravi, iskoristio svoj položaj i ovlaštenje i sa bankovnog računa pravnog lica iz Banjaluke, isplatio na svoje ime novac u ukupnom iznosu od 1.190.480 maraka i bez ikakvog pravnog osnova plaćao lične troškove fizičkom licu u ukupnom iznosu od 30.659,8 čime je oštetio pravno lice iz Banjaluke za iznos od 1.221.140 – istakla je Mučibabićeva.\nNA SLUČAJU RADILI KORUMPIRANI INSPEKTORI Bivši direktor "čist", prijava osiguravajućeg društva odbačena\nOSUMNJIČEN ZA UTAJU POREZA Vlasnik firme oštetio budžet za 160.000 evra\nIZ PERA AMERIČKIH OBAVEŠTAJACA Ko su zatvorenici iz Gvantanama isporučeni BiH?\nKo su zatvorenici osumnjičeni za terorizam iz Gvantanama koji su do sada isporučeni Bosni i Hercegovini?


I dalje ima onih kojima odgovara haos u Crnoj Gori i na Balkanu | DOJČ PORTAL\nI dalje ima onih kojima odgovara haos u Crnoj Gori i na Balkanu\nUsporavanje našeg puta ka EU zavisi i od nas, ali i od međunaordnog faktora, tvrdi predsjednik Evropskog pokreta u Crnoj Gori, Momčilo Radulović, odgovarajući na pitanje mogu li uticaji sa strane, posebno Rusije, Crnu Goru usporiti ili zaustaviti na putu ka članstvu u EU.\n“Svakako da svaki negativan uticaj koji dolazi od sila poput pomenute Rusije može da izazove ozbiljne posljedice po funcionisanje jedne male Crne Gore i njenih institucija. Međutim, u takvim međunarodnim okolnostima kakve su danas, ključ je ipak u našim rukama i strukture na vlasti moraju da pokažu prilično mudrosti i političke vještine da izbjegnu zamke koje se postavljaju za našu državu i društvo sa više strana. Do sada je, Crna Gora, uz relativno male gubitke vremena i položaja, uspjela da odgvori na niz ozbiljnih izazova i to je čijenjeno od strane međunarodnih partnera koji su nam u tome pomagali. No, i dalje ne treba biti u iluziji da ne postoji veoma jak negativan uticaj pojedinih međunarodnih faktora kojima haos u Crnoj Gori i na Balkanu veoma odgovara. To smo imali prilike da vidimo najjasnije 2015-te i 2016-te godine, ali nažalost vidimo i danas, jer se pojedine domaće političke i društvene strukture i dalje kreću u kategorijama koristi za sopstvene džepove, a ne i koristi za građane Crne Gore”, rekao je za CdM predsjednik Evropskog pokreta u Crnoj Gori.\nDodaje da se troši dragocjeni potencijal građanskog kritičkog promišljanja, tanji se međunarodni kredibilitet pojednih političkih aktera koji plediraju da budu nosioci promjena, a nadasve se gubi dragocjeno vrijeme za pronalaženje institucionalnih rješenja za političku krizu, jer se, prije ili kasnije, sve mora tamo i konačni riješiti.\n“Što prije se pojedini politički i društveni igrači riješe te iluzije, to bolje i za njih i za sve nas građane i za put Crne Gore ka EU”, napominje Radulović.\nGovoreći i procesu pristupanja EU, ističe da godina formalnog učlanjenja Crne Gore u EU i nema toliku težinu, ukoliko Crna Gora bude intenzivno nastavila sa reformama na domaćem planu.\n“Polako moramo početi da se mirimo sa činjenicom da vjerovatno Evropska unija neće biti institucionano i politički spremna za prihvatanje novih članica do 2025. godine, a pitanje je i kakvoj Evropskoj uniji ćemo se pridruživati”, istakao je on.\nJasan je – problemi sa kojima se suočava Evropska unija nijesu prolazne, već tektonske prirode i već snažno može da se govori o ugrožavanju samih temelja i osnovnih vrijednosti Evropske unije.\n“Izbori u maju ove godine će nam više rasvijetliti većinu evropskih perspektiva, pa i onih koje se odnose na naše eventualno učlanjenje do te pomenute 2025. ili nakon nje. No, do tada, treba koristiti sve mogućnosti za jačanje naših ekonomskih i institucionalnih potencijala i stvarati bolji život za sve građane Crne Gore”, kaže Radulović u razgovoru za CdM.\nJasan je Radulović i u odgovoru na pitanje je li Crna Gora zaista dovoljno dobra u procesu evropskih integracije, te da li negdje škripi unutar sistema. U najkraćem, odgovara on, “još nijesmo dovoljno dobri, ali ne zato što nijesmo dovoljno dobri za Evropsku uniju, već što nijesmo dovoljno dobri za sebe”.\n“Mi jesmo izgradili državu, ali nijesmo izgradili sistem državnih i društvenih vrijednosti, niti smo dovoljno razvili sistem državnih i društvenih institucija koji je sa njima povezan i koji je neophodan uslov da bi se te vrijednosti dalje učvrstile i postale trajnim temeljom održivosti ove države. Mi jesmo u tehničkom smislu najdalje otišli od svih ostalih zemalja i to je činjenica koju niko dobronamjeran ne može dovoditi u pitanje. Ali, ono što je bitno da u godinama pred nama je da se izdignemo na novi nivo u kojem državne i društvene institucije rade efikasno svoj posao, bez selektivne pravde, bez filozofije “hranjenja svojih” i “potplaćivanja tuđih””, dodaje on.\nSvjestan je, kaže, da je to veoma teško postići u Crnoj Gori u kojoj se takav mentalitet njeguje stotinama godina. Zato, kako dodaje, sve snage Crna Gora mora da usmjeri, od obrazovnog sistema, do pravosudnog, da zahtjevi iz oblasti 23 i 24 postanu standard u radu i životu, od svakog pojedinačnog građanina do institucija, a onda će datum formalnog učlanjenja postati bitnija stavka za crnogorske evropske prijatelje nego za državu.\n“Godine pred nama, u kojima će se Evropska unija baviti sobom, mi moramo iskorsititi pametno i raditi na ostvarenju boljeg, pravednijeg i efikasnijeg društva za sve građane naše države. Ako bi smo odnose između Crne Gore i Evropske unije mogli da okarakterišemo koristeci pojednostavljeni rječnik koji bi shvatila i naša djeca, mogli bismo reći “Domaći zadatak prvo, a igranje sa evropskim strukturama tek nakon toga”, zaključio je Radulović za CdM.\nPrethodni tekstZa glavu Đurovića 20.000 eura, za Sjekloću 50.000\nSledeći tekstUlcinj finansijski likvidan, sve obaveze se redovno izmiruju


Merkelova predviđa ambiciozan program za samit G7 u Nemačkoj\nNemačka kancelarka Angela Merkel predviđa ambiciozan program za sastanak Grupe 7 (G7) najrazvijenijih zemalja sveta koji se ovog vikenda održava u dvorcu Elmau, 100 kilometara južno od Minhena.\nPoslednji samit te grupe u Nemačkoj bio je 2007. godine, kada je glavna tema bila borba protiv klimatskih promena.\nKlimatske promene su i dalje na vrhu programa Angele Merkel, ali na dnevni red razgovora ove godine kancelarka namerava da stavi širok spektar tema, koje uključuju terorizam, Ukrajinu, zdravstvene krize kao što je epidemija ebole, globalni ekonomski rast i trgovinske sporazume.\nSamit grupe najrazvijenijih zemalja, koji će se održati od nedelje do ponedeljka pod motom "razmišljati unapred, delovati zajedno" okupiće lidere Nemačke, Velike Britanije, Francuske, Italije, Kanade, Japana i SAD. Iz grupe najrazvijenijih zemalja sveta je isključena Rusija, zbog umešanosti u Ukrajini.\nPolicija Bavarske saopštila je da je spremna za proteste koji uobičajeno prate ovakve skupove i da je mobilisala 17.000 policajaca iz cele zemlje u najvećoj operaciji u svojoj istoriji. Trideset helikoptera nadletaće mesto održavanja skupa, a biće postavljeni i dodatni privremeni punktovi u obližnjoj bivšoj američkoj vojnoj bazi.\nVelika su očekivanja da će se ostvariti neki napredak oko pitanja klime. Merkel je nagovestila da podržava plan smanjenja emisija štetnih gasova na nulu, i rekla je u nedavnom intervjuu da će se Nemačka i Francuska zajedno založiti na samitu G-7 za to, ali da u ovom trenutku o tom pitanju nema saglasnosti među državama. Najveći protivnici su Kanada i Japan, a SAD su negde između njih i četiri evropskih sila na samitu.\nNemačka je navela da će pitanje refinansiranja grčkog duga sigurno biti razmatrano, mada nije na zvaničnom dnevnom redu. U vezi s terorizmom, Nemačka je pozvala lidere Iraka, Nigerije i Tunisa da govore vođama G-7 o svojim iskustvima i da navedu svoje potrebe.\nDruga bezbednosna pitanja uključuju nuklearne pregovore s Iranom, borbu protiv grupe Islamska dražava i pomorska sigurnost u Južnom kineskom moru posle poteza Kine. Takođe će se razmatrati šta može da se uradi da se okonča glad, s fokusom na konkretne ciljeve i programe.


Branko Ružić: "Razgovaraćemo o uvođenju onlajn nastave" - Zelena učionica\n“Svakako će reč struke biti ona koja će opredeljivati buduće modele koje ćemo primenjivati u Srbiji, ali odgovorno tvrdim da virus ne dolazi iz škola. Jasno je da virus isključivo dobijamo spolja”, rekao je Ružić novinarima na obeležavanju 50 godina rada Filozofskog fakulteta u Nišu.\n“Ove nedelje imamo četiri jedinice lokalne samouprave sa kombinovanom nastavom, prethodne nedelje bile su tri. Druge nedelje u septembru oko 27 škola je bilo sa kombinovanim modelom, a tri jedinice lokalne samouprave su imale potpunu onlajn nastavu”, naglasio je Ružić.\n“Mnistarstvo nije u poziciji da predlaže bilo šta što je obavezujuće. Ustav je jasno definisao tu sferu ljudskih prava i mislim da sa tog aspekta niti jedno ministarstvo nije u toj poziciji, ali jeste u poziciji da apeluje na ljude da se vakcinišu”, rekao je Ružić.\nRaspon plata u javnom sektoru ubuduće 1:8\nJedan komentar na "Branko Ružić: “Razgovaraćemo o uvođenju onlajn nastave”"\n25 oktobra, 2021 u 8:25 pm


Vlada FBiH usvojila zakone koji smanjuju poreze na plaće - ZAVNEWS\nVlada Federacije Bosne i Hercegovine na današnjoj sjednici u Sarajevu, utvrdila je Nacrt zakona o reprezentativnosti sindikata i udruženja poslodavaca, kao i izmjene još tri važna zakonska rješenja i to o računovodstvu i reviziji, o doprinosima, te o porezu na dohodak.\nPremijer FBiH Fadil Novalić, nakon sjednice, pojasnio je da su ključne stvari danas definisane kada je u pitanju jedna od tačaka iz Reformske agende, a tiče se unaprjeđenja poslovnog okruženja.\nIstaknuo je da se problem pojavio kod uvođenja “one stop shopa”, ali danas je i to riješeno usaglašavanjem potrebnih zakona sa odlukama Ustavnog suda. Napomenuo je da je danas utvrđen Nacrt zakona o reprezentativnosti sindikata i udruženja poslodavaca koji uređuje kriterije i postupak utvrđivanja reprezentativnosti, ovlaštenja, postupak preispitivanja utvrđene reprezentativnosti i druga pitanja značajna za ovaj postupak.\n– Radi se o zakonu čije je donošenje predviđeno Zakonom o radu iz 2016. godine. Upravo reprezentativnost je važna tema ovih dana, te je donošenje ovog zakona put ka zatvaranju tog procesa – dodao je premijer Novalić.\nGovoreći o današnjoj sjednici zamjenica premijera i ministrica finansija Jelka Milićević kazala je da će ova četiri važna zakona biti razmatrana na sjednici parlamenta i svi se tiču unaprjeđenja poslovnog okruženja.\nKada su u pitanju zakoni o doprinosima i porezu na dohodak, ministrica kaže da se oni zapravo odnose na svakog stanovnika u Federaciji BiH na određen način.\nRad na zakonima bio je dugotrajan, jer je njihov cilj bio unaprijediti poslovno okruženje, rasteretiti privrednike, stvoriti preduvjete za veća zapošljavanja i sniženje troškova rada, ali istovremeno ne ugroziti budžetske fondove te penzionere i korisnike zdravstvene zaštite.\n– Dvije godine smo pratili šta se događa kod poslodavaca, korisnika i šta se dešava s javnim prihodima, te smo konstatirali da imamo povećanje direktnih i indirektnih poreza najmanje sedam posto godišnje. To je stvorilo preduvjete za sniženje zbirne stope doprinosa na plate – pojasnila je Miličević.\nNa pres-konferenciji nakon sjednice Vlade obratio se i zamjenik premijera i ministar rada i socijalne politike Vesko Drljača i naglasio da donošenje Nacrta zakona o reprezentativnosti sindikata i poslodavaca predstavlja nastavak radne reforme.\n– Cilj je unaprijediti slobodno organiziranje sindikata i udruženja poslodavaca, omogućiti osnivanje saveza i udruženja, te unaprijediti socijalni i ekonomski dijalog s ciljem zaključenja kolektivnih ugovora – rekao je Drljača.\nNacrt zakona je upućen u redovnu proceduru kako bi bila pribavljena mišljenja kantonalnih skupština, te organiziran dodatni krug konsultacija sa socijalnim partnerima i svim drugim zainteresiranim udruženjima građana.\nNovo Sarajevo: Policiji uručena specijalna oprema za spašavanje ljudi\nMinistar Čampara u povodu Dana policije: Najbolji rezultati ostvareni u prošloj godini


ambasada ukrajine - Dnevni list Danas\nPočetna » ambasada ukrajine\nDržavljani Srbije od danas mogu da putuju u Ukrajinu pošto je Vlada te zemlje ukinula privremenu zabranu ulaska strancima, koja je uvedena zbog širenja korona virusa, saopšteno je iz ambasade Ukrajine u Beogradu.\nUkrajina u UN pozvala Rusiju da se odrekne nasilja i logike rata\nStalno predstavništvo Ukrajine u UN pozvalo je Rusku Federaciju da se odrekne nasilja i logike rata u okupiranom Donbasu, saopštila je danas ambasada Ukrajine u Srbiji.\nUkrajina počinje masovnu proizvodnju aparata za veštačku ventilaciju pluća\nU okviru delovanja protiv pandemije COVID-19, u Ukrajini su provereni tehnički parametri aparata za veštačku ventilaciju pluća koje proizvode ukrajinske kompanije.\nAmbasada Ukrajine o trgovini oružjem: Režirana provokacija\nAmbasada Ukrajine u Srbiji saopštila je da su u Ukrajini sa tužnom ironijom su reagovali na saopštenja svetskih i srpskih medija o tome da je Srbija navodno prodavala Ukrajini municiju za “ubijanje Rusa na Donbasu”.\nPiše: Danas Online 23. 11. 2019.\nAmbasador Ukrajine odgovarao na pitanja na Fejsbuku\nAmbasador Ukrajine u Srbiji Oleksandr Aleksandrovič odgovarao je na pitanja građana na Fejsbuk strani Danasa u okviru rubrike „Intervju na mreži“.\nPiše: S. K. 13. 9. 2019.


Press Online :: Košarka :: Jokić nastavio šou, Bjelica i Bobi mogu bolje\nJokić nastavio šou, Bjelica i Bobi mogu bolje\nTokom noći u NBA ligi na parketu su bila sva trojica srpskih igrača i ponovo je Nikola Jokić bio najbolji.\nJokić je u porazu Denvera od Sakramenta sa 120:113 na terenu proveo 28 minuta, postigavši 18 poena 7-12 iz igre, uz 7 skokova i 5 asistencija.\nOn je ponovo oduševio navijače nekim nestvarnim dodavanjima, od kojih se izdvojilo ono iza leđa za Džamala Mareja.\nNajefikasniji u pobedničkom timu bio je Demarkus Kuzins sa 31 poenom, dok je Daren Kolison ubacio 26. U poraženoj ekipi najbolji je bio Danilo Galinari sa 24 poena.\nVeče je obeležila i čudesna pobeda Filadelfije nad Minesotom rezultatom 93:91, iako su 76ersi u trećoj deonici imali +26. Riki Rubio je pogodio trojku za produžetak, ali je Dario Šarić asistirao Kovingtonu za veliko slavlje 1,6 sekundi pre kraja.\nNemanja Bjelica ubacio je 7 poena, od kojih dva sa penala u finišu susreta (iz igre šutirao 2-6), i uhvatio 3 lopte. Najefikasniji u ekipi iz Mineapolisa bili su Zek Lavin sa 28 i Karl Entoni Tauns sa 23 poena, uz 15 skokova i 5 asistencija.\nU domaćoj ekipi Džoel Embid je postigao 25 poena, imao 8 skokova i 3 asistencije, Iljasova je dodao 19, šest više od junaka Kovingtona.\nPol Džordž je postigao 32 poena u pobedi Indijane nad Detroitom od 121:116.\nDžordža su najbolje pratili Majls Tarner i Džef Tig sa po 17 poena.\nU ekipi Detroita, koji je izgubio i osmi put u poslednjih 10 utakmica, najefikasniji je bio Tobajas Haris sa 22 poena. Srpski centar Boban Marjanović je proveo deset minuta na terenu i za to vreme je postigao četiri poena i upisao isto toliko skokova i dve blokade.\nKošarkaši Bostona pobedili su Jutu sa 115:104 za drugi trijumf u nizu, a najzaslužniji za to bio je Ajzea Tomas sa 31 poenom. Boston je tako prekinuo niz Jute od četiri uzastopne pobede i upisao deveti uzastopni trijumf nad tom ekipom na domaćem terenu.\nSan Antonio je slavio protiv Toronta sa 110:82 predvodjen Kavaj Lenardom koji je ubacio 25 poena, Los Andjeles lejkersi su slavili protiv Memfisa sa 116:102, dok je Dalas na svom terenu slavio protiv Vašingtona sa 113:105.\nFiniks prekinuo lošu seriju protiv Majamija i pobedio taj tim prvi put posle 12 utakmica sa 99:90. Sansi nisu pobedili Majami još od 3. novembra 2009. godine.


Na svakih 15 minuta u BiH zlostavljana jedna žena – Informer\nNa svakih 15 minuta u BiH zlostavljana jedna žena\nU BiH na svakih 15 minuta bude fizički zlostavljana jedna žena, saopšteno je iz Parlamentarne skupštine BiH povodom 25. novembra – Međunarodnog dana borbe protiv nasilja nad ženama\n“Podaci su djelimično tačni i zapravo umanjeni, jer većina nasilja ostaje neregistrovana, a nasilnici su osobe svih profesija i socijalnih struktura”, navedeno je u saopštenju. Komisija za ostvarivanje ravnopravnosti polova Predstavničkog doma parlamenta BiH pozvala je na beskompromisno suprotstavljanje počiniocima nasilja nad ženama i efikasno pružanje pomoći žrtvi tako što će biti dosljedno provođeni zakoni i strategije. Povodom Međunarodnog dana borbe protiv nasilja nad ženama, Komisija je pozvala i na formiranje javnog mnjenja o neprihvatljivosti ovakvog oblika ponašanja.\nParlamentarna skupština BiH je 2008. godine donijela Rezoluciju o borbi protiv porodičnog nasilja nad ženama kojim je da je neprihvatljivo i društveno opasno kršiti osnovna ljudska prava žena psihičkim i fizičkim nasiljem. Odlukom UN od 17. decembra 1999. godine, 25. novembar se obilježava u znak sjećanja na sestre Patriu, Minervu i Mariu Teresu Mirabal u Dominikanskoj Republici koje su brutalno ubijene po naređenju diktatora Rafaela Trujiloa.\nOpozicija ne vjeruje u ciljeve ekonomske politike, zablude bi mogle koštati RS\nEnergoinvest šalje grupu stručnjaka u Libiju